Ketunhäntäruoska - Lähiömutsi\n10/06/2014by Hanne / LähiömutsiEi kommenttejaKosmetiikka, Minä\nYOLO, yllyttivät vitsikkäät siskoni, kun jossain mielenhäiriössä olin saanut päähänpinttymän vaalentaa hiuksieni latvat. Onhan heidän yllytyksessään tietty perää, etenkin näin vauvavuotta ennen. Jos tuleva imetys näkyy hiuksissani samalla tavalla kuin ekalla kierroksella, joudun kuitenkin leikkauttaa hiukseni jälleen lyhyiksi. Se, että mun edelliseen vauvavuosilookkiin kuului melkein aina päähän kietaistu huivi, ei johtunut vain tyyliseikoista. Imetys sai aikaan sellaisen hiuskadon, että viemärin tukkeutuivat ja ohimoille ilmestyivät kaljuläikät.\nMutta enhän minä värjää hiuksiani! En ole värjännyt moneen moneen vuoteen. Kun joskus muinoin sain kasvatettua värjäysrajaa tarpeeksi alas olkapäille, tajusin, että ei mun oma hiusväri olekaan kuravelli. Hiuksenihan ovat kauniin tummat, joissa on luonnollisina ja tuskin havaittavina raitoina kuparia. Niinpä olen kulkenut vuosikaudet luomuhiuksissani ja vannonut, etten enää koskaan värjää hiuksiani. Luonnollisuus on kauneinta ja värikypärä ruminta.\nJa mitä mä sitten tein! Pyysin siskoani levittämään vaalennusvärin hiuksieni latvoihin. Päänahkaani en edelleenkään antaisi laittaa värin väriä, etenkään nyt ollessani raskaana. Tässä sitä sitten ollaan kuin metriksellä hengaavat teinit ombrelookeissaan. Tai dippi tuo ehkä enemmän on, kun liukuvärjäys on melko äkkijyrkkä tummassa kuontalossani.\nJa tiedättekö mitä. Musta tuntuu, että mulla olisi ollut nämä hiukset aina! Kun white trash –meininki menee tarpeeksi rumaksi, minä olen kotonani. Tosin olen taas joutunut hoitoainekoukkuun, vaikka elin luomukuontalollani vuosia ilman hoitoainetta. Ketunhäntäruoska kuitenkin menee ihan hillittömään takkuun ja rahisee kuivuuttaan, kun kuvistakin näkyy. Kapisen ketun häntätupsu.\nMä niin näen sen tilanteen reilun kymmenen vuoden kuluttua, kun lapseni katselevat kuvia vuodelta 2014 ja nauravat kippuralla, mitä ihmettä niiden mutsi on ajatellut värjätessään hiuksensa noin.\nPaula 10/06/2014 at 19:00\tVastaa\nJust mietin samaa, kun oon nyt pari vuotta kulkenu ombressa; mahtaa tytöt nauraa äitinsä oikulle jokusen vuoden päästä 😀\nMilla/Y Tu Mamá También 10/06/2014 at 19:01\tVastaa\nHei toihan on tosi hyvä – ketunhäntäruoska on tres chic!\nMulla on ollut ehdoton värjäyslakko koko raskauden. Mä en oo 15 vuoteen ollut näin lähellä omaa väriäni ja ajattelin, että jatkossakin sitten korkeintaan ombrea tai raitoja – varsinkin jos näyttäis noin coolilta. Lookin' good.\nSuvi / Omppula 10/06/2014 at 19:02\tVastaa\nHmmmm… Vanha oli parempi 😀 Mut onhan toi aika pirteä!\nElina 10/06/2014 at 20:36\tVastaa\nAika hauska tukka, värit sointuu kivasti yhteen, vaikka kontrasti onkin suuri. Kyllä hiusten suhteen pitää välillä vähän repäistä, sitähän varten ne kasvaa! Mä vetäisin itselleni just lyhyen kesätukan erittäin ylikasvaneen polkan tilalle ja hämmästyksekseni huomasin, että joillekin tutuille se tuntui olevan paljon isompi asia kuin itselleni. Toisaalta, nehän sitä joutuu katteleen enkä mä. 😉\nVähän offtopic, mutta neuvolan ilmoitustaululta luin, että tukanlähtö raskauden jälkeen (koin saman) ei johtuisi imetyksestä vaan siitä, että tukka palaa raskautta edeltäneeseen normitilaansa. Eli raskauden aikana tukanlähtö kai vähenee ja sitten hormonien tasaantuessa (itsellä tää tapahtui joskus kolme-neljä kuukautta pullauttamisen jälkeen) tukkaa lähtee sitäkin enemmän. Se oli kyl karseeta, jokaisen suihkussakäynnin jälkeen lattiakaivon ritilä oli niin täynnä hiuksia, että hyvä kun vesi meni läpi.\nManna Vaara 11/06/2014 at 06:01\tVastaa\nUpea väri, ja sopii sinulle! Millä oikein peset hiukset, jos et tarvinnut noin pitkissä hiuksissa laisinkaan hoitoainetta?\nItse tyrkkäsin pitkään jatkuneen värjäämättömyyden jälkeen väri(kypärä)n tukkaan, ja heti sen jälkeen morkkis: Mitä mä oikein tein? Nyt mun täytyy alistua värjäämään juurikasvua vähän väliä! Kaipa tääkin haalistuu ja kasvaa aikanaan pois. Kyllä maantienharmaakin on väri…\nLähiömutsi 11/06/2014 at 07:14\tVastaa\nPitäähän meidänkin sukupolven vanhempien tyylissä olla jotain, joka takuulla saa nauruhanat auki muutamien vuosien kuluttua 😀 Mutta mä olen niin varma, että tällekin lookille käy sitten sama kuin niille hekotuksen kohteille, joita omien vanhempieni vanhoissa kuvissa olen nauranut – nyt yhtäkkiä ne ovatkin taas cooleimpia juttuja ikinä! 😀\nLähiömutsi 11/06/2014 at 07:16\tVastaa\nVärjäyslakko raskauden aikana on erittäin hyvä juttu! Ja noin muutenkin tietty! Sulla on vielä niin upeat hunajablondit kutrit ihan luonnostaan <3\nLähiömutsi 11/06/2014 at 07:17\tVastaa\nKuulostaa ihan miehen vastaukselta, kun kysyy, miltä näyttää. “Onhan tuo aika pirteä.” :DDD Mutta samaa mieltä olen minäkin, vanha oma väri koko päässä oli parempi, mutta tuntupa hyvältä välillä vähän repäistä. Vielä kun se on mahdollista ilman tyven värjäämistä. Luultavasti ennen nimiäisiä tulen ruoskan leikkaamaan pois ja palaamaan naturelliin lookkiin, mutta saas nähdä.\nLähiömutsi 11/06/2014 at 07:20\tVastaa\nSitä samaa siskoni sanoivat, onneksi hiukset ovat kuitenkin uusiutuva luonnonvara! Tuosta hiuksen lähtemisestä vauvavuoden aikana. Niinhän ne yrittävät väittää, että johtuisi vain kuontalon palautumiseseta normitilaan. No mun normitilaan ei todellakaan kuulunut se hiirenhäntä sekä selkeät kahvimukin reunuksen kokoiset kaljut läikät ohimoilla. Nyt kaljuläikät ovat onneksi kasvaneet umpeen, mutta menee vielä pitkä aika siihen, että ne hiukset ehtivät kasvaa kiinni muut hiukset. Paitsi jos tosiaan taas joudun leikata fledan lyhyeksi.\nLähiömutsi 11/06/2014 at 07:23\tVastaa\nHeh, kiitos! Ja hei, maantienharmaa on todellakin väri, kaunis sellainen! Kuten tää mun kuravellikin. Molemmat vaan näyttävät tyvikasvussa rumilta, perskules. Mä pesen pääni palasampoolla, niistä onkin pitänyt kirjoittaa suitsutuspostaus jo pitkän aikaa.\ntiikeriankka 11/06/2014 at 07:50\tVastaa\nVähän OT, mutta haluan korjata tämän näköjään tiukassa kytevän harhaluulon: “Imetys sai aikaan sellaisen hiuskadon, että viemärin tukkeutuivat ja ohimoille ilmestyivät kaljuläikät.”\nHiustenlähtö ei liity mitenkään imetykseen. Myös niiltä lähtee hiuksia, jotka eivät imetä. Hiustenlähtö liittyy siihen, että on ollut raskaana. Raskaana ollessa hiuksia lähtee huomattavasti vähemmän kuin muulloin, eli hiusten uusiutuminen hidastuu. Raskauden jälkeen kaikki tämä 9 kk aikana kiinni pysynyt irtoaa, sekä tietysti se osa mikä normaalistikin uusiutuisi. Siksi tuntuu, että tukkaa lähtee enemmän – koska sitä lähteekin. On yksilöllistä, kuinka paljon tai vähän hiuksia lähtee. Mutta imetykseen se ei liity mitenkään.\nLähiömutsi 11/06/2014 at 09:05\tVastaa\nMä taas hauan korjata tämä yllättävän tiukassa kytevän harhaluulon: “Raskauden jälkeen kaikki tämä 9 kk aikana kiinni pysynyt irtoaa, sekä tietysti se osa mikä normaalistikin uusiutuisi.” Sen lisäksi päästä voi lähteä ihan hem-me-tis-ti paljon enemmän hiuksia. Mulle tuli siis hiirenhännän lisäksi KALJUT läiskät ohimoille, mikä ei todellakaan vastaa vain sitä määrä hiuksia, mikä 9 kk aikana olisi normaalistikin irronut. Väitän sen liittyvän imetykseen, koska siinä jos jos jossain on taas hormonimyrky sekoittamassa kroppaa. Ja ihan maalaisjärjelläkin ajateltuna: ihminen elää kuusi kuukautta pelkästään sinusta syömällä ja jatkaa aterioidensa imemistä sinusta vielä pitkään sen jälkeenkin. Ei ihme, että kuontalo harvenee ja ainakin oma kroppani oli totaali sekaisin noin muutenkin.\nAnonyymi 11/06/2014 at 09:50\tVastaa\nMusta toi on ihan huippukivan näkönen toi vaaleennus!:D Ja vinkkinä siihen latvan kuivumiseen ja takkuuntumiseen, niin kannattaa laittaa sen vaaleennusaineen päälle viel sävyte. Se vaaleennusaine vaan imee siitä hiuksesta kaikki värit pois ja se hius jää kuivaks ja “auki”. Uus sävyte(ei vaaleentava aine) siinä päällä auttaa asiaan huimasti.\nJa tohon hiusten lähtemiseen, ni ei mulla lähteny raskauden jälkeen hiuksia mitenkään erikoisesti. Ja mä siis en imettäny. (Ensimmäisen kuukauden kovasta, mutta epäonnistuneesta yrityksestä johtuen..)\nKatja - Tässä ja Nyt 11/06/2014 at 12:35\tVastaa\nOlet niin ihanan iloisen näköinen 🙂\nAnonyymi 11/06/2014 at 15:30\tVastaa\nBlogaajalla saisi olla muutakin näyttöä kuin oma väite tällaisesta fysiologisesta asiasta? Aiheuttaako runsas jäätelönsyönti kesän? Looginen ajattelu voi johtaa harvinaisen harhaan. Imetys on normaali tila naiselle. Elimistö ei ole sekaisin, se on vain eri vaiheessa kuin muulloin. Kuten raskaana ollessakin on eri vaihe kuin ennen raskauksia. Tsemppiä toiselle puoliskolle!\nAnonyymi 11/06/2014 at 18:10\tVastaa\nSitä kookostököttiä mitä kaikki käyttää joka paikkaan voi kuulemma käyttää hoitoaineenakin..\nLähiömutsi 11/06/2014 at 18:38\tVastaa\nNoh, omassa tuttavapiirissäni oman kuontaloni käyttäytyminen vauvavuoden aikana ei ole mitenkään poikkeuksellista. Kaljuläikkiä on tullut muillekin. Tai ollut tulematta. Puhun omasta kokemuksestani, joten pohjaan sen omaan kokemukseeni. Jos kaikelle pitäisi olla virallista näyttöä, enhän mä voisi myöskään sanoa kaljuuntumiseni johtuneen siitä, että olen ollut raskaana. Koska virallisen käsityksen mukaan hiuksia lähtee vain sen verran, mitä 9 kuukauden aikana olisi ollut normaalia lähteä.\nImetys on normaali tila, mutta se ei poista sitä, että silloin voi olla ihan hemmetin sekaisin. Mä aloin palautua monella tavalla itsekseni vasta, kun lopetin imetyksen. Siitä huolimatta aion imettää myös toista lasta mahdollisuuksien mukaan taaperoksi asti.\nLähiömutsi 11/06/2014 at 18:40\tVastaa\nNo kiitos 🙂 Vai pitäisi tähän vielä sävytettä. Apua, siinähän olisi nopeasti taas värikoukussa. Kiitos vinkistä, pidän sen mielessä, mutta aion nyt ainakin tovin vetää tällä kapinen kettu -lookilla 😀\nLähiömutsi 11/06/2014 at 18:42\tVastaa\n🙂 No kiitos, kiva kuulla! Välillä säikähdän nähdessäni itsestäni kuvia, joissa en hymyile – näytän ihan vanhalta ja kärttyiseltä ämmältä, yh. Hymy on paras kauneusniksi! 😀\nLähiömutsi 11/06/2014 at 18:45\tVastaa\nHaha, mä oon just niitä, jotka sitä käyttää joka paikaan 😀 Hoitoaineena en tosin vielä, mutta näin koppuraiset latvat varmaan joisivat kookosöljyä, jos hiukset dippaisi kookosöljypurkkiin 😀\nAnonyymi 12/06/2014 at 20:19\tVastaa\nSynnytin esikoiseni 3,5 kk sitten ja nyt alkoi tukanlähtö. Miten sitä voikin lähteä niin paljon?! Ahistaa.\nKiva tukka sulla! Jos/kun omani kasvaa takaisin, koitan tota stailia.\nAnonyymi 14/06/2014 at 20:25\tVastaa\nitselläni hiusten lähtöön auttoi raskaana olevan/ imettävälle tarkoitettu vitamiini valmiste, oiskohan ollut multivita.. en nyt tarkkaan muista kun edellisestä imetyksestä on jo kolmisen vuotta 🙂\nitselläni oli ohimolahdekkeet sen verran paljaat, että piti pitää otsatukkaa ja kyllä sitä hiusta lähti ihan tuppoina\nmuutaman viikon vitamiinien käytön jälkeen vasta huomasin eron, ainakin hiuksia harjatessa, ettei enää niin paljoa lähtenyt\nLähiömutsi 19/06/2014 at 19:56\tVastaa\nFeel you, hiuksia lähti itselläni aivan törkeästi! Ohimoille tuli kaljut läntit, jotka muutkin huomasivat, niin selkeät ne olivat. Onneksi ne ovat nyt kasvaneet jo umpeen, mutta oli se alku niiden tahattomien ohimosiilien kanssakin kuumottavaa.\nLähiömutsi 19/06/2014 at 19:58\tVastaa\nMä söin edellisessä raskaudessa just raskaana oleville tarkoitettua Multivita-monivitamiinia. Ja nyt syön sitä samaa. Viime kierroksella siitä ei ainakaan ollut mitään apua. Otsatukastakaan ei olisi ollut apua, sillä olisin niiden kaljuläikkien takia joutunut vetämään otsiksen alkamaan takaraivolta. Huh.\nAnonyymi 10/07/2014 at 15:45\tVastaa\nTäällä myös kaljut kohdat ohimoilla, synnytyksestä 4 kk. Että kun ahdistaa. :,(\nLähiömutsi 10/07/2014 at 20:54\tVastaa\nNo hemmetti. Enpä oikein osaa mitenkään lohduttaa, tiedän kuinka paljon kaljuuntuminen ahdistaa, itkettää ja vituttaa. Mulla itselläni auttoi Briorin-kuuri. Tai sitten se oli vain aika, joka just silloin tuli edukseni ja aloitti hiusten kasvattamisen uudelleen.


Eheys-coaching - Eheys\nEheys-coaching: ajatusten, tunteiden ja toiminnan uudelleensuuntaaminen\nMiten saada arkeen lisää keskittyneisyyttä, levollisuutta, tasapainoa? Miten jakaa vastuuta töissä/ arjessa ja päästää irti turhista ajatuksista ja käytännöistä? Tapaaminen lähtee liikkeelle ihmisen haasteista tai mieltä askarruttavista teemoista kysymysten muodossa. Jokaisella tapaamiselle keskitytään tiettyyn teemaan ja ne linkitetään henkilön kokoisuuteen. Jo yhdellä tapaamisella on mahdollista saada uusia näkökulmia ja käytännön vinkkejä oman arjen haasteisiin.\nMahdollisia teemoja Eheys-coachingissa:\nArjen voimavarat ja energiatasapaino\nLäsnäolotaito ja levollisuus arjessa, rentoutuminen\nMuutostilanne: henkilökohtainen tai ammattiin liittyvä\nPalautuminen & omat voimavarat\nOma kutsumus, painotuksena elämän kutsumus tai työhön liittyvä\nHenkilökohtaisen “Body-mindfulness” -ohjelman laatiminen\nKokonaisvaltainen hyvinvointi, elämänpyörä\nHyvän Mielen taidot -harjoitukset Maaretta Tukiaisen materiaalien pohjalta. Teemat: myönteisyys, tahdonvoima, myötätunto, vuorovaikutus, luovuus, itsensä johtaminen ja läsnäolo.\nItsetuntemuskysely, Eheys: kokonaishyvinvoinnin alkukartoitus: Henkilön kokonaistilannetta valotetaan keskustelun lisäksi Eheys-kyselyllä, jonka pohjalta yhdessä valitaan painopisteet työskentelylle.\nCCPI Coaching, pohjautuu Co-Creative Process Inquiry – Yhdessäluomisen kehittämisotteeseen. Ohjaajan ammattitaito pohjautuu kohtaamisen etiikkaan ja ihmisenä kasvamiseen. Ohjaaja ei anna neuvoja, vaan on tasavertaisena kumppanina, ihmisenä, ammattitaitoisten työkalujensa kera mahdollistamassa sellaista tilaa, jossa ihmisen luovuus lähtee liikkeelle ja oivalluksia syntymään. Mahdollistajan etiikkaan kuuluu olla läsnä aidosti kohtaavana ja inhimillisenä toisena.\nKehotietoisuus-, energia- ja rentoutusharjoitukset:\nOsana ohjausta voidaan käyttää harjoituksia, jotka tuovat tietoisuuden kehoon ja auttavat mieltä/ ajatuksia vapautumaan ja rentoutumaan. Liikkeet ja harjoitukset pohjautuvat taijiin, joogaan, rentoukseen sekä Timo Klemolan kehomieli-integraation metodeihin.\n90 € (90min) ensimmäinen tapaaminen.\nKolmen kerran sarja (1 x 90min ja 2 x 75 min): 230€.\n(yksityishenkilöille sis. alv 24%; yrityksille + alv 24%)\nHyvinvoinnin mahdollistaja, Dialogin ja Kehomieli-integroinnin -opinnot, CCPI Practitionner.\nVTM Henna Tarjanne-Lekola\nLisätiedot ja ajanvaraukset: henna@eheys.fi puh. 050 590 1682


Volvo Älykäs Rengaspalvelu - Konepörssi.com\n”Volvo Älykäs Rengaspalvelun avulla kuljetusliike voi hallita ja ennakoida rengaskulut. Renkailla pystyy ajamaan enemmän kilometrejä, eli tehokkuus paranee. Renkaita tarvitsee hankkia vähemmän, mikä säästää kuluissa”, Volvo Finland Ab:n jälkimarkkinajohtaja Tommy Lindholm sanoo.\nVolvon valtakunnallisella palveluverkostolla on pitkät aukioloajat. Huoltopisteet ovat auki arkisin kello 6–23 ja lauantaisin kello 7–15, paikkakunnasta riippuen. Tämä mahdollistaa joustavat ja asiakkaiden tarpeisiin sopivat huoltokäynnit.\n”Volvo Älykäs Rengaspalvelua kehitetään koko ajan paremmaksi, ja siihen tuodaan tulevaisuudessa lisää hyödyllisiä ominaisuuksia. Syksyllä 2019 palveluun on tulossa ADR-hyväksyntä ja etuakseleiden erityisseuranta: kun eturenkaiden paine-ero on merkittävä, palvelu tekee hälytyksen”, Lindholm kertoo.\nTestikäytöstä hyvää palautetta\n”Volvo Älykäs Rengaspalvelulla on suuri markkinapotentiaali. Tien päällä tulee vähemmän yllätyksiä, ja turvallisuus paranee merkittävästi. Kyseessä on laajempi trendi, jossa perinteiset tuotteet muuttuvat älykkäiksi palveluiksi”, Lindholm toteaa.\n”Tämä on iso muutos Suomen rengasmarkkinoilla. Volvo on ainutlaatuisessa asemassa, sillä voimme tarjota palvelua kaikille rengasmerkeille. Lisäksi meillä on pitkät aukioloajat. Suunnittelemme korjaukset asiakkaan puolesta ennakoidusti, jolloin vältytään muun muassa hälytysmaksuilta”, Lindholm kertoo.


KHO:2018:44 - Korkein hallinto-oikeus\nEtusivu » Päätöksiä » Vuosikirjapäätökset » Vuosikirjapaatos » KHO:2018:44\nArvonlisävero – Rahoituspalvelu - Sijoitusrahastotoiminta – Erityinen sijoitusrahasto – Vaihtoehtorahasto – Säilytysyhteisötoiminta – Säilytyspalkkiot\nA:lla oli Finanssivalvonnan antama lupa toimia säilytysyhteisönä, ja se oli sijoitusrahastolaissa ja vaihtoehtorahastojen hoitajista annetussa laissa tarkoitettu säilytysyhteisö. A luovutti sijoitusrahastolaissa ja vaihtoehtorahastojen hoitajista annetussa laissa tarkoitetuille sijoitusrahastoille ja rahastoyhtiöille lakisääteisiä säilytysyhteisöpalveluja.\nSijoitusrahastolaissa ja vaihtoehtorahastojen hoitajista annetussa laissa tarkoitetun säilytysyhteisön tehtävät kohdistuivat pääasiallisesti rahaston varojen säilyttämiseen sekä sijoitusrahastojen toiminnan valvontaan ja tarkastukseen. Säilytysyhteisön rahastoilta saamia palkkioita ei ollut pidettävä vastikkeina arvonlisäverodirektiivin 135 artiklan 1 kohdan g alakohdassa tarkoitetuista verosta vapautetuista sijoitusrahaston hallinnointipalveluista. A:n oli suoritettava arvonlisäveroa mainituista palkkioista.\nKeskusverolautakunnan ennakkoratkaisu ajalle 24.2.2017–31.12.2018.\nArvonlisäverolaki 41 §, 42 § 1 momentti 6 kohta ja 3 momentti\nYhteisestä arvonlisäverojärjestelmästä annettu neuvoston direktiivi (2006/112/EY) 135 artikla 1 kohta g alakohta\nUnionin tuomioistuimen tuomiot asioissa C-169/04, Abbey National, C-275/11, GfBk ja C-595/13, Fiscale Eenheid\nVrt. KHO 25.4.2003 taltiot 1042 ja 1043\nKeskusverolautakunta 24.2.2017 nro 12/2017\nA, jäljempänä myös yhtiö, on pyytänyt keskusverolautakunnalta ennakkoratkaisua seuraaviin kysymyksiin:\n1) Tuleeko yhtiön maksaa arvonlisäveroa sijoitusrahastolain mukaisilta erityisiltä sijoitusrahastoilta tai rahastoyhtiöiltä perimistään hakemuksessa tarkemmin kuvatuista säilytyspalkkioista?\n2) Tuleeko yhtiön maksaa arvonlisäveroa vaihtoehtorahastojen hoitajista annetussa laissa tarkoitetuilta erityisiltä sijoitusrahastoilta (jäljempänä vaihtoehtorahasto) tai rahastoyhtiöiltä perimistään hakemuksessa tarkemmin kuvatuista säilytyspalkkioista?\nKeskusverolautakunta on lausunut ennakkoratkaisuna edellä mainittujen ennakkoratkaisukysymysten johdosta seuraavaa:\n1. Yhtiön on suoritettava arvonlisäveroa hakemuksessa tarkoitetuista sijoitusrahastolain mukaisilta erityisiltä sijoitusrahastoilta tai rahastoyhtiöiltä perimistään säilytyspalkkioista.\n2. Yhtiön on suoritettava arvonlisäveroa hakemuksessa tarkoitetuista vaihtoehtorahastojen hoitajista annetussa laissa tarkoitetuilta erityisiltä sijoitusrahastoilta tai rahastoyhtiöiltä perimistään säilytyspalkkioista.\nEnnakkoratkaisua on, jos hakija tekee siitä vaatimuksen, noudatettava sitovana ajalla 24.2.2017-31.12.2018.\nSovellettavat kansalliset oikeusohjeet ja oikeuskäytäntö\nArvonlisäverolain 1 §:n 1 momentin 1 kohdan mukaan arvonlisäveroa suoritetaan liiketoiminnan muodossa Suomessa tapahtuvasta tavaran ja palvelun myynnistä.\nArvonlisäverolain 2 §:n 1 momentin mukaan velvollinen suorittamaan arvonlisäveroa (verovelvollinen) 1 §:ssä tarkoitetusta myynnistä on tavaran tai palvelun myyjä, ellei 2 a, 8 a-8 d tai 9 §:ssä toisin säädetä.\nArvonlisäverolain 41 §:n mukaan veroa ei suoriteta rahoituspalvelun myynnistä.\nLain 42 §:n 1 momentin 6 kohdan mukaan rahoituspalveluna pidetään arvopaperikauppaa. Pykälän 3 momentin mukaan arvopaperikaupalla tarkoitetaan osakkeiden ja muiden niihin verrattavien osuuksien, saatavien sekä johdannaissopimusten myyntiä ja välitystä, myös silloin, kun ne eivät perustu asiakirjaan.\nArvonlisäverolakia koskevan hallituksen esityksen (HE 88/1993 vp) 42 §:n yksityiskohtaisten perustelujen mukaan arvopaperikauppa olisi arvonlisäverotonta. Arvopaperikaupalla tarkoitettaisiin osakkeiden ja muiden niihin verrattavien osuuksien, saatavien sekä johdannaissopimusten myyntiä ja välitystä, myös silloin kun ne eivät perustu asiakirjaan. Arvopaperin käsite olisi arvonlisäverotuksessa laajempi kuin esimerkiksi arvopaperimarkkinalaissa (495/89). Arvopapereita olisivat lähinnä osakkeet, osuustodistukset, sijoitusrahasto-osuudet, joukkovelkakirjat sekä näiden merkintäoikeus- ja väliaikaistodistukset sekä osinko- ja maksuliput samoin kuin erilaiset haltijalle asetut velkasitoumukset, joita käytetään rahamarkkinoilla. Arvonlisäverottomuus koskisi omaan salkkuun tapahtuvan arvopaperikaupan lisäksi arvopaperin välitystoimintaa. Arvonlisäverotonta olisi myös arvopapereiden liikkeellelasku. Myös sijoitusrahastotoiminta jäisi arvonlisäverotuksen ulkopuolelle. Arvopapereiden säilytys- ja hallintapalvelut olisivat sitä vastoin arvonlisäverollisia.\nSijoitusrahastolain 2 §:n 1 momentin 4 kohdan mukaan tässä laissa tarkoitetaan säilytysyhteisötoiminnallasijoitusrahaston varojen säilyttämistä sekä sen valvontaa, että toiminnassa noudatetaan lakia, muita säännöksiä ja määräyksiä sekä rahaston sääntöjä. Saman momentin 5 kohdan mukaan säilytysyhteisöllätarkoitetaan säilytysyhteisötoimintaa harjoittavaa yhteisöä.\nSäilytysyhteisön tehtävistä säädetään sijoitusrahastolain 5 luvussa (175/2016). Mainitun luvun 31 a §:n 1 momentin mukaan säilytysyhteisön tehtävänä on:\n1) varmistaa, että sijoitusrahaston rahasto-osuuksien liikkeeseenlaskuissa ja lunastuksissa noudatetaan tätä lakia ja sijoitusrahaston sääntöjä;\n2) varmistaa, että sijoitusrahaston rahasto-osuuksien arvo lasketaan tämän lain ja sen nojalla annettujen säännösten ja määräysten ja sijoitusrahaston sääntöjen mukaisesti;\n3) noudattaa rahastoyhtiön antamia toimeksiantoja, jolleivät ne ole tämän lain tai rahastoyhtiön toimintaa koskevan muun lain tai sijoitusrahaston sääntöjen vastaisia;\n4) varmistaa, että sijoitusrahaston varoja koskeviin toimiin liittyvät maksut suoritetaan sijoitusrahastolle yleisesti käytössä olevassa määräajassa;\n5) varmistaa, että sijoitusrahaston tuotot käytetään tämän lain ja sen nojalla annettujen säännösten ja määräysten ja sijoitusrahaston sääntöjen mukaisesti.\nPykälän 2 momentin mukaan säilytysyhteisön on varmistettava, että sijoitusrahaston kassavirtaa seurataan asianmukaisesti ja että rahasto-osuuksien merkitsemisen yhteydessä sijoittajien suorittamat tai näiden lukuun suoritetut maksut on vastaanotettu ja sijoitusrahaston käteisvarat kirjattu käteistilille:\n1) joka on avattu sijoitusrahaston tai sitä hallinnoivan rahastoyhtiön tai sijoitusrahaston lukuun toimivan säilytysyhteisön nimissä;\n2) joka on avattu sijoituspalvelulain 9 luvun 3 §:n 1 momentissa tarkoitetuissa keskuspankissa, talletuspankissa tai muussa valtiossa toimiluvan saaneessa talletusten vastaanottamiseen oikeutetussa luottolaitoksessa; ja\n3) jota ylläpidetään sijoituspalvelulain 9 luvun 1 §:ssä ja 3 §:n 2-4 momentissa säädettyjen periaatteiden ja 5 §:ssä tarkoitettujen määräysten mukaisesti.\nHallituksen esityksessä eduskunnalle laeiksi sijoitusrahastolain ja Finanssivalvonnasta annetun lain muuttamisesta (HE 3/2016 vp, s. 4) on yleisperusteluissa todettu, että 13 päivänä heinäkuuta 2009 annettuun sijoitusrahastodirektiivin 2009/65/EY (uudelleen laadittu toisinto) on kodifioitu sijoitusrahastodirektiivi 85/611 /ETY ja siihen sen antamisen jälkeen tehdyt muutokset. Sijoitusrahastodirektiivi on pantu täytäntöön sijoitusrahastolaissa (48/1999) ja Finanssivalvonnasta annetussa laissa (878/2008).\nMainitussa hallituksen esityksessä (HE 3/2016 vp) on edelleen todettu, että Euroopan parlamentin ja neuvoston direktiivi 2014/91/EU siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 2009/65/EY muuttamisesta säilytystoimintojen, palkka- ja palkkiopolitiikan ja seuraamusten osalta, sijoitusrahastodirektiivin muutosdirektiivi tai muutosdirektiivi, annettiin 23 päivänä heinäkuuta 2014. Direktiivin tavoitteena on sijoittajien yhteissijoitusyrityksiä kohtaan tunteman luottamuksen lisääminen tiukentamalla säilytysyhteisöjen tehtäviä ja vastuuta koskevia vaatimuksia, parantamalla rahastoyhtiöiden ja sijoitusyhtiöiden palkka- ja palkkiopolitiikkaa ja ottamalla käyttöön sellaisia seuraamuksia koskevat yhteiset normit, joita sovelletaan sijoitusrahastodirektiivin tärkeimpiin rikkomuksiin.\nHallituksen esityksen HE 3/2016 vp mukaan sen tarkoituksena on muun ohessa panna täytäntöön sijoitusrahastodirektiivin muuttamisesta säilytystoimintojen, palkka- ja palkkiopolitiikan sekä seuraamusten osalta annettu direktiivi 2014/91/EU. Mainitun hallituksen esityksen (HE 3/2016 vp) mukaiset lainmuutokset sijoitusrahastolakiin (175/2016), mukaan lukien edellä mainittu sijoitusrahastolain 5 luku, ovat tulleet voimaan 21.3.2016.\nVaihtoehtorahastojen hoitajista annetun lain 2 luvun 4 §:n 13 kohdan mukaan tässä laissa tarkoitetaan säilytysyhteisötoiminnalla vaihtoehtorahaston varojen säilyttämistä sekä sen valvontaa, että toiminnassa noudatetaan lakia, muita säännöksiä ja määräyksiä sekä rahaston sääntöjä.\nVaihtoehtorahastojen hoitajista annetun lain 7 luvun 4 §:n mukaan vaihtoehtorahastojen hoitajan on huolehdittava kunkin sen hoitaman vaihtoehtorahaston varojen säilyttämisestä ja muusta säilytystoiminnasta asianmukaisesti. Jokaiselle vaihtoehtorahastolle on nimettävä sen kanssa samaan ETA-valtioon sijoittautunut säilytysyhteisö, jollei vaihtoehtorahastolle tule nimetä kolmannessa maassa sijaitsevaa yhteisöä siten kuin 15 luvun 8 §:n 4 kohdan nojalla tarkemmin säädetään. Rekisteröitymisvelvollisella vaihtoehtorahastojen hoitajalla ei ole kuitenkaan velvollisuutta nimetä säilytysyhteisöä hoitamilleen vaihtoehtorahastoille.\nVaihtoehtorahastojen hoitajista annetun lain 10 luvun 4 §: n 1 momentin 1 kohdan mukaan salkunhoitoa tai riskienhallintaa ei saa ulkoistaa eikä edelleen ulkoistaa vaihtoehtorahastojen hoitajan nimeämälle säilytysyhteisölle tai sille, jolle säilytysyhteisö on ulkoistanut tehtäviään.\nVaihtoehtorahastojen hoitajista annetun lain 15 luvussa säädetään säilytysyhteisön tehtävistä.\nMainitun 15 luvun 2 §:n 1 momentin mukaan säilytysyhteisön tehtävänä on säilyttää ne vaihtoehtorahaston rahoitusvälineet, jotka voidaan kirjata säilytysyhteisön kirjanpitoon avatuille rahoitusvälinetileille vaihtoehtorahaston tai, kun tämä ei ole mahdollista, vaihtoehtorahastojen hoitajan nimiin tai fyysisesti toimittaa säilytysyhteisölle.\nPykälän 2 momentin mukaan säilytysyhteisön on säännöllisesti todennettava muista varoista kuin 1 momentissa tarkoitetuista rahoitusvälineistä, että vaihtoehtorahasto tai sen hoitaja omistaa kyseiset varat ja pidettävä ajantasaista kirjanpitoa varoista, joiden se katsoo kuuluvan vaihtoehtorahaston omistukseen. Arvion omistuksesta on perustuttava vaihtoehtorahaston tai vaihtoehtorahastojen hoitajan toimittamiin tietoihin tai asiakirjoihin sekä saatavilla olevaan ulkopuoliseen näyttöön.\nPykälän 3 momentin mukaan säilytysyhteisön omaisuus on pidettävä erillään vaihtoehtorahaston varoista ja muiden asiakkaiden ja vaihtoehtorahastojen varoista sekä säilytettävä luotettavalla tavalla. Vaihtoehtorahaston varoja ei saa ulosmitata säilytysyhteisön velasta. Vaihtoehtorahaston varoja ei ilman vaihtoehtorahastojen hoitajan etukäteistä suostumusta saa pantata tai luovuttaa muussa kuin vaihtoehtorahaston intressissä.\nKorkein hallinto-oikeus on katsonut vuosikirjaratkaisussa KHO 2016:69, että vain sellaista sijoitusta, joka on valtion erityisen valvonnan alainen, voidaan pitää arvonlisäverodirektiivin 135 artiklan 1 kohdan 9 alakohdassa tarkoitettuna erityisenä sijoitusrahastona, jonka hallinnointi on saman direktiivin kohdan mukaan vapautettava arvonlisäverosta.\nSovellettava unionin oikeus ja Unionin tuomioistuimen oikeuskäytäntö\nNeuvoston direktiivin (2006/112/EY) yhteisestä arvonlisäverojärjestelmästä, jäljempänä arvonlisäverodirektiivi, 135 artiklan 1 kohdan g alakohdan mukaan jäsenvaltioiden on vapautettava verosta jäsenvaltioiden määrittelemien erityisten sijoitusrahastojen hallinnointi. Säännös vastaa aiemmin voimassa olleen kuudennen direktiivin 77/388/ETY 13 artiklan B kohdan d alakohdan 6 alakohtaa.\nUnionin tuomioistuimen (jäljempänä EUT) vakiintuneen oikeuskäytännön mukaan vapautusten määrittelyyn käytettyjä ilmaisuja on tulkittava suppeasti, koska nämä vapautukset ovat poikkeus siitä yleisestä periaatteesta, jonka mukaan arvonlisäveroa peritään jokaisesta verovelvollisen suorittamasta vastikkeellisesta palvelusta (muun muassa asiat C-453/05, Ludwig, 21 kohta ja C-259/11, DTZ Zadelhoff, 20 kohta oikeuskäytäntö viittauksineen).\nEUT:n oikeuskäytännössä (esimerkiksi asia C-464/12, ATP Pension Service) on todettu, että kuudennen arvonlisäverodirektiivin 13 artiklan B kohdan d alakohdan mukaan jäsenvaltioilla on oikeus määritellä käsite "erityiset sijoitusrahastot". Määrittelyvallan käyttämisessä on noudatettava arvonlisäverodirektiivin tavoitteita sekä yhteiseen arvonlisäverojärjestelmään kuuluvaa arvonlisäverotuksen neutraalisuuden periaatetta.\nVakiintuneen oikeuskäytännön mukaan kuudennen direktiivin 13 artiklassa säädetyt vapautukset ovat yhteisön oikeuden itsenäisiä käsitteitä, joille on annettava yhteisön oikeuteen perustuva määritelmä, jonka tarkoituksena on välttää eroavaisuudet arvonlisäverojärjestelmän soveltamisessa eri jäsenvaltioissa (asia C-169/04, Abbey National, 38 kohta oikeuskäytäntöviittauksineen).\nEUT:n mukaan kuudennen direktiivin 13 artiklan B kohdan d alakohdan 6 alakohdassa mainittu erityisten sijoitusrahastojen "hallinnan" käsite on sellainen yhteisön oikeuden itsenäinen käsite, jonka sisältöä jäsenvaltiot eivät saa muuttaa (em. tuomion 43 kohta).\nEUT totesi asiassa C-169/04, Abbey National, antamassaan tuomiossa sijoitusrahastojen "hallinnan" käsitteestä, että tätä käsitettä ei millään tavoin määritellä kuudennen direktiivin 13 artiklan B kohdan d alakohdan 6 alakohdassa (tuomion 58 kohta). Tätä säännöstä on näin ollen tulkittava asiayhteytensä sekä kyseisen direktiivin tavoitteiden ja systematiikan valossa, ja tällöin on otettava erityisesti huomioon tässä säännöksessä säädetyn vapautuksen tarkoitus (tuomion 59 kohta oikeuskäytäntöviittauksineen). Direktiivin 85/611 1 artiklan 2 kohdasta ilmenee, että yhteissijoitusyritysten liiketoiminta muodostuu yleisöltä hankittujen varojen yhteisestä sijoittamisesta siirtokelpoisiin arvopapereihin. Yhteissijoitusyritykset muodostavat nimittäin niillä varoilla, jotka merkitsijät maksavat osuuksien oston yhteydessä, merkitsijöiden lukuun ja palkkiota vastaan siirtokelpoisista arvopapereista koostuvia salkkuja ja hoitavat niitä niiden lukuun (tuomion 61 kohta oikeuskäytäntöviittauksineen).\nEdelleen EUTn asiassa C-169/04, Abbey National, antaman tuomion mukaan kuudennen direktiivin 13 artiklan B kohdan d alakohdan 6 alakohdassa säädetyn, sijoitusrahastoihin liittyvien liiketoimien verosta vapauttamisen tavoitteena on muun muassa helpottaa piensijoittajien sijoitusyritysten avulla tapahtuvaa arvopaperisijoittamista. Tämän säännöksen 6 alakohdalla pyritään varmistamaan, että yhteinen arvonlisäverojärjestelmä olisi verotuksellisesti neutraali tilanteissa, joissa on valittava, tehdäänkö sijoitus suorana sijoituksena arvopapereihin vai yhteissijoitusyrityksen välityksellä (tuomion 62 kohta). Tästä seuraa, että tämän vapauttamisen kohteena olevat liiketoimet ovat liiketoimia, jotka ovat tunnusomaisia yhteissijoitusyrityksen toiminnalle (tuomion 63 kohta).\nEUT:n mukaan näin ollen kuudennen direktiivin 13 artiklan B kohdan d alakohdan 6 alakohdan soveltamisalaan kuuluvat salkunhoitoon liittyvien tehtävien lisäksi itse yhteissijoitusyritysten hallinnointiin kuuluvat toiminnot, kuten muutetun direktiivin 85/611 liitteessä II olevan otsikon "hallinnoiminen" alla mainitut toiminnot, jotka ovat yhteissijoitusyrityksille tunnusomaisia toimintoja (tuomion 64 kohta). Tämä säännös ei sitä vastoin koske yhteissijoitusyrityksen omaisuudenhoitajan niitä toimintoja, jotka mainitaan direktiivin 85/611 7 artiklan 1 ja 3 kohdassa ja 14 artiklan 1 ja 3 kohdassa. Nämä toiminnot eivät nimittäin liity yhteissijoitusyritysten hallintaan vaan niiden toiminnan valvontaan ja tarkastukseen, ja niillä pyritään varmistamaan, että yhteissijoitusyritysten hallinta tapahtuu lain mukaisesti (tuomion 65 kohta).\nEUT:n mukaan ulkopuolisen hallinnoijan suorittamista rahaston hallinnointi- ja kirjanpitopalveluista oli todettava, että aivan kuten kuudennen direktiivin 13 artiklan B kohdan d alakohdan 3 ja 5 alakohdan (nykyisin arvonlisäverodirektiivin 135 artiklan 1 kohdan d ja f alakohta) perusteella vapautetut liiketoimetkin, kyseisen artiklan 6 alakohdassa tarkoitettu sijoitusrahastojen hallinta määritellään sekin tarjottujen palvelujen luonteen eikä palvelujen tarjoajan tai vastaanottajan avulla (tuomion 66 kohta oikeuskäytäntöviittauksineen). Kuudennen direktiivin 13 artiklan B kohdan d alakohdan 6 alakohdan sanamuodolla ei lähtökohtaisesti suljeta pois sitä, että sijoitusrahastojen hallinta jakautuu useisiin toisistaan erillisiin palveluihin, jotka tällöin saattavat kuulua tuossa säännöksessä mainitun käsitteen "erityisten sijoitusrahastojen hallinta" alaan ja joihin saatetaan soveltaa siinä säädettyä vapautusta silloinkin, kun ne suorittaa ulkopuolinen hallinnoija (tuomion 67 kohta oikeuskäytäntöviittauksineen). Näin ollen verotuksen neutraalisuuden periaate aiheuttaa sen, että toimijoiden on voitava valita se toimintamalli, joka tiukasti taloudelliselta kannalta katsoen soveltuu niille parhaiten, ilman sitä vaaraa, että niiden liiketoimet suljettaisiin kuudennen direktiivin 13 artiklan B kohdan d alakohdan 6 alakohdassa säädetyn verosta vapauttamisen ulkopuolelle (tuomion 68 kohta). Tästä seuraa, että ulkopuolisen hallinnoijan suorittamat hallinnointipalvelut kuuluvat lähtökohtaisesti kuudennen direktiivin 13 artiklan B kohdan d alakohdan 6 alakohdan soveltamisalaan (tuomion 69 kohta).\nEUT:n mukaan jotta ulkopuolisen hallinnoijan suorittamia rahaston hallinnointi- ja kirjanpitopalveluja voitaisiin pitää kuudennen direktiivin 13 artiklan B kohdan d alakohdan 6 alakohdassa tarkoitettuina verosta vapautettuina liiketoimina, niiden on kokonaisuutena arvioiden muodostettava sellainen erillinen kokonaisuus, jolla täytetään tässä samassa 6 alakohdassa kuvatun palvelun erityiset ja olennaiset tehtävät (tuomion 70 kohta oikeuskäytäntöviittauksineen). Suoritettujen palvelujen on siis koskettava erityisen sijoitusrahaston hallinnalle tunnusomaisia ja olennaisia toimintoja. Pelkät aineelliset tai tekniset palvelut, kuten tietotekniikkajärjestelmän asentaminen, eivät kuulu kuudennen direktiivin 13 artiklan B kohdan d alakohdan 6 alakohdan soveltamisalaan (tuomion 71 kohta oikeuskäytäntöviittauksineen).\nEUT:n asiassa C-169/04, Abbey National, antaman tuomion 74 kohdan mukaan kuudennen direktiivin 13 artiklan B kohdan d alakohdan 6 alakohtaa on tulkittava niin, että ulkopuolisen hallinnoijan suorittamat rahaston hallinnointi- ja kirjanpitopalvelut kuuluvat tässä säännöksessä tarkoitetun käsitteen "erityisten sijoitusrahastojen hallinta" alaan, jos ne kokonaisuutena arvioiden muodostavat erillisen kokonaisuuden ja jos ne ovat erityisiä ja olennaisia näiden rahastojen hallinnalle. Tämän käsitteen alaan eivät sitä vastoin kuulu direktiivin 85/611 7 artiklan 1 ja 3 kohdassa sekä 14 artiklan 1 ja 3 kohdassa mainittujen palvelujen kaltaiset palvelut, joilla suoritetaan omaisuudenhoitajan tehtäviä.\nEUT on todennut asiassa C-275/11, GfBk, antamassaan tuomiossa muun ohessa, että palveluilla, jotka muodostuvat varallisuuseriä koskevien osto- ja myyntisuoritusten osoittamisesta pääomasijoitusyhtiölle, on luontainen yhteys pääomasijoitusyhtiölle tunnusomaiseen toimintaan, jona on yleisöltä hankittujen varojen yhteinen sijoittaminen arvopapereihin (tuomion 24 kohta). Se, että neuvonta- ja tiedotuspalveluja ei ole lueteltu direktiivin 85/611, sellaisena kuin se on muutettuna direktiivillä 2001/107, liitteessä II, ei estä sisällyttämästä niitä sellaisten erityisten palvelujen ryhmään, jotka kuuluvat kuudennen direktiivin 13 artiklan B kohdan d alakohdan 6 alakohdassa tarkoitettujen erityisten sijoitusrahastojen "hallinnointia" koskeviin toimintoihin, sillä direktiivin 85/611, sellaisena kuin se on muutettuna direktiivillä 2001/107, 5 artiklan 2 kohdassa korostetaan, että mainitun liitteen luettelo "ei ole tyhjentävä" (tuomion 25 kohta). Myöskään se, että ulkopuolisen henkilön tarjoamilla neuvonta- ja tiedotuspalveluilla ei muuteta rahaston oikeudellista ja taloudellista tilannetta, ei ole esteenä sille, että ne kuuluvat kuudennen direktiivin 13 artiklan B kohdan d alakohdan 6 alakohdassa tarkoitetun erityisten sijoitusrahastojen hallinnoinnin käsitteen alaan (tuomion 26 kohta).\nEUT:n asiassa C-595/13, Fiscale Eenheid, antamassa tuomiossa on todettu, että Unionin tuomioistuin on painottanut sitä, että erityisten sijoitusrahastojen hoitamisen vapautus koskee yhteistä sijoitustoimintaa harjoittavan yrityksen toiminnan tunnusomaisia liiketoimia. Se on todennut erityisesti ulkopuolisen omaisuudenhoitajan suorittamista hoitopalveluista, että näiden liiketoimien on kokonaisuutena arvioiden muodostettava erillinen kokonaisuus ja niiden on oltava tunnusomaisia ja olennaisia osatekijöitä erityisten sijoitusrahastojen hoitamiselle (tuomion 71 kohta oikeuskäytäntöviittauksineen). Salkunhoitoon liittyvien tehtävien lisäksi yhteistä sijoitustoimintaa harjoittaville yrityksille tunnusomaisia tehtäviä ovat myös yhteissijoitusyrityksistä annetun direktiivin liitteessä II otsikon "Hallinnoiminen" alla mainittujen tehtävien kaltaiset yhteissijoitusyritysten hallintotehtävät sellaisenaan (em. tuomion 72 kohta oikeuskäytäntöviittauksineen).\nUnionin tuomioistuin on siis katsonut, että sijoitusten hoidon eli hoidettavan varallisuuden valitsemisen ja luovuttamisen lisäksi kuudennen direktiivin 13 artiklan B kohdan d alakohdan 6 alakohdassa tarkoitetun erityisen sijoitusrahaston hoitamisen käsitteen alaan kuuluvat hallinto- ja kirjanpitotehtävät, kuten tuottojen ja rahasto-osuuksien tai -osakkeiden hintojen laskenta, varojen arviointi, kirjanpito, tuottojen jakamiseksi tarvittavien ilmoitusten laatiminen, tietojen ja dokumenttien toimittaminen säännöllisin väliajoin julkaistavia tilinpäätöksiä, veroilmoituksia, tilastoja ja arvonlisäveroilmoituksia varten sekä tuottoennusteiden laatiminen (em. tuomio asiassa Fiscale Eenheid, 73 kohta oikeuskäytäntöviittauksineen). Oikeuskäytännössä on kuitenkin todettu myös, etteivät yhteistä sijoitustoimintaa harjoittavien yritysten säilytysyhteisön tehtävät taikka pelkät materiaaliset tai tekniset palvelut, kuten tietotekniikkajärjestelmän käyttöön antaminen, kuulu kuudennen direktiivin 13 artiklan B kohdan d alakohdan 6 alakohdan soveltamisalaan (74 kohta oikeuskäytäntöviittauksineen).\nYhtiö on sijoitusrahastolaissa ja vaihtoehtorahaston hoitajista annetussa laissa tarkoitettu säilytysyhteisö, joka tarjoaa hakemuksesta ilmeneviä lakisääteisiä säilytyspalveluja rahastoille ja rahastoyhtiöille. Yhtiöllä on Finanssivalvonnan lupa toimia säilytysyhteisönä.\nAsiassa on kysymys siitä, ovatko hakemuksessa tarkoitetut yhtiön sijoitusrahastoilta ja rahastoyhtiöiltä veloittamat säilytyspalkkiot korvausta verosta vapautetusta erityisten sijoitusrahastojen hallinnoinnista. Arvonlisäverolaissa ei ole sijoitusrahastojen hallinnoinnin verovapautta koskevaa säännöstä. Arvonlisäverodirektiivin 2006/112/EY135 artiklan 1 kohdan 9 alakohdan mukaan jäsenvaltioiden on vapautettava verosta jäsenvaltioiden määrittelemien erityisten sijoitusrahastojen hallinnointi.\nAsiassa on ensin ratkaistava, ovatko hakemuksessa tarkoitetut rahastot ja rahastoyhtiöt, joille hakija luovuttaa säilytyspalveluja, arvonlisäverodirektiivin 135 artiklan 1 kohdan g alakohdassa tarkoitettuja erityisiä sijoitusrahastoja.\nYhtiö luovuttaa hakemuksessa tarkoitettuja palveluja sijoitusrahastolaissa ja vaihtoehtorahastojen hoitajista annetussa laissa tarkoitetuille sijoitusrahastoille ja rahastoyhtiöille, jotka ovat korkeimman hallinto-oikeuden vuosikirjaratkaisussa KHO 2016:69 tarkoitetulla tavalla valtion erityisen valvonnan alaisia. Kun otetaan huomioon edellä mainittu vuosikirjaratkaisu ja Unionin tuomioistuimen oikeuskäytäntö, hakemuksessa tarkoitetut rahastot ja rahastoyhtiöt, joille hakija luovuttaa säilytyspalveluja, ovat arvonlisäverodirektiivin 135 artiklan 1 kohdan g alakohdassa tarkoitettuja erityisiä sijoitusrahastoja, joiden hallinnointi on vapautettu verosta.\nAsiassa on tämän jälkeen ratkaistava, täyttävätkö hakemuksessa tarkoitetut palvelut verottomalta erityisen sijoitusrahaston hallinnoinnilta vaadittavat edellytykset.\nHakemuksessa tarkoitetut palvelut muodostavat yhden taloudellisen suorituksen eli kokonaispalvelun, jonka arvonlisäverokohtelu määräytyy yhtenäisesti. Hakemuksessa kuvatussa kokonaispalvelussa pääsuoritteeksi on katsottava sijoitusrahastolaissa ja vaihtoehtorahastojen hoitajista annetussa laissa säädetyt säilytysyhteisön tehtävät.\nUnionin tuomioistuin on 9.12.2015 antamassaan tuomiossa asiassa C-595/13, Fiscale Eenheid, todennut oikeuskäytäntöönsä ja asiassa C-169/04, Abbey National, annetun tuomion 65 ja 71 kohtiin viitaten, etteivät yhteistä sijoitustoimintaa harjoittavien yritysten säilytysyhteisön tehtävät kuulu kuudennen direktiivin 13 artiklan B kohdan d alakohdan 6 alakohdan soveltamisalaan (tuomio asiassa C-595/13, Fiscale Eenheid, 74 kohta). Mainittu kuudennen direktiivin säännös vastaa voimassa olevan arvonlisäverodirektiivin 135 artiklan 1 kohdan g alakohtaa.\nSijoitusrahastolaissa ja vaihtoehtorahastojen hoitajista annetussa laissa tarkoitetun säilytysyhteisön tehtävät kohdistuvat pääasiallisesti rahaston varojen sälyttämiseen sekä sijoitusrahastojen toiminnan valvontaan ja tarkastukseen. Näin ollen hakemuksessa tarkoitetut säilytysyhteisön lakisääteiset tehtävät vastaavat keskeisiltä osiltaan Unionin tuomioistuimen asiassa C-169/04, Abbey National, kyseessä olleen direktiivissä 85/611tarkoitetun omaisuuden hoitajan toimintoja.\nHakemuksessa tarkoitetuilla direktiivimuutoksilla (2009/65/EYja 2014/91/EU) säilytysyhteisöjen vastuuta on lisätty ja niiden tehtävistä on säännelty yksityiskohtaisemmin, mutta tehtävät liittyvät edelleen säilytysyhteisön valvontaroolin toteuttamiseen.\nEdellä mainituilla perusteilla asiassa on katsottava, että hakemuksessa tarkoitetut säilytysyhteisön sijoitusrahastoilta ja rahastoyhtiöiltä veloitta-mat säilytyspalkkiot eivät ole korvausta arvonlisäverodirektiivin 135 artiklan 1 kohdan g alakohdassa tarkoitetusta verosta vapautetusta sijoitusrahaston hallinnointipalvelusta, eivätkä näin ollen arvonlisäverolain 42 §:n 1 momentin 6 kohdassa tarkoitettuja verottomia rahoituspalveluja.\nYhtiön on suoritettava arvonlisäverolain 1 §:n 1 momentin 1 kohdan nojalla arvonlisäveroa hakemuksessa tarkoitetuilta rahastoita ja rahastoyhtiöiltään veloittamistaan säilytyspalkkioista.\nA on vaatinut, että Keskusverolautakunnan antama ennakkoratkaisu kumotaan ja uutena ennakkoratkaisuna lausutaan, että yhtiön ei tule maksaa arvonlisäveroa erityisiltä sijoitusrahastoilta (UCITS-rahastoilta ja vaihtoehtorahastoilta) perimistään säilytyspalkkioista.\nUusi UCITS V -direktiivi lisäsi säilytysyhteisölle annettuja tehtäviä ja tiukensi ja lisäsi niiden vastuuta tässä tehtävässä huomattavasti. Varsinaiset säilytystehtävät muodostavat vain pienen osan yhtiön säilyttäjäyhteisönä myymistä palveluista. Osassa rahastoja, kuten lainanantorahastoissa ja kiinteistörahastoissa, varsinaista säilytettävää omaisuutta ei ole tyypillisesti lainkaan, koska omistukset eivät perustu paperisiin osakekirjoihin tai arvo-osuuksiin.\nNäistä uusista tehtävistä painoarvo sekä tärkeyden että ajankäytön osalta säilytysyhteisötoiminnassa on seuraava (merkittävimmästä alkaen): kassavirtojen seuranta, merkintöjen ja lunastusten seuranta, muiden kuin säilytettävien rahoitusvälineiden omistuksen todentaminen sekä omistusten segregointi.\nYhtiön koko säilytystoiminnan (ei pelkästään säilytysyhteisötoiminnan) kannalta merkittävin ja painoarvoltaan suurin osa-alue on ollut omistusten segregoinnin järjestäminen sekä sen noudattamisen valvonta markkinalla.\nVaihtoehtorahastojen hoitajista annetussa laissa velvollisuus rahaston varojen säilyttämisestä on määrätty nimenomaisesti vaihtoehtorahaston hoitajan tehtäväksi. Vaihtoehtorahastojen hoitajalla on myös velvollisuus säännöllisesti raportoida tästä valvonnasta. Tällaista tehtävää ei voida pitää sen rahaston hallinnoinnista erillisenä tehtävänä vaan osana kyseisen vaihtoehtorahaston hallinnointia. Vaihtoehtorahastojen hoitajista annetun lain perusteella rahaston hallinnoinnin käsite kattaa koko rahaston hallinnoinnin, mukaan lukien rahaston valvonnan.\nLiittymisperiaatteen mukaan sellaisten palvelujen, jotka muodostavat yhden yhtenäisen kokonaisuuden, jonka jakaminen osiin olisi keinotekoista, arvonlisäverokäsittely määräytyy yhtenäisesti. Verokäsittely määräytyy tällöin pääasiallisen suoritteen mukaan. Säilytysyhteisöjen tehtävät muodostavat nykymuodossaan oleellisen ja olennaisen kokonaisuuden rahastojen hallinnoinnista. Säilytysyhteisön rahastolle myymät palvelut muodostavat sellaisen yhtenäisen ja erillisen kokonaisuuden, ettei sitä voida jakaa osiin. Tämä kokonaisuus muodostaa sellaisen erillisen, erityisen ja olennaisen (lain mukaan pakollisen) kokonaisuuden rahaston hallinnoinnista, että palvelut tulee katsoa kokonaisuudessaan verottomaksi rahaston hallinnoinniksi.\nToisin kuin keskusverolautakunta on ennakkoratkaisussaan katsonut, UCITS IV:n ja UCITS V:n säilytysyhteisöille tuomat uudet tehtävät ja vastuut eivät ole luonteeltaan sellaista Abbey National -tuomiossa tarkoitettua yhteissijoitusyrityksen toiminnan valvontaa ja tarkastusta, jolla pyritään varmistamaan, että hallinta tapahtuu lain mukaisesti. Näin ei ole tulkittu myöskään muissa EU-valtioissa. Selvyyden vuoksi todettakoon, että rahastoyhtiöiden laillisuusvalvonnasta vastaa Finanssivalvonta.\nSijoitusrahastolain mukaiset rahastot ja AIFM-direktiivissä tarkoitetut rahastot katsotaan molemmat arvonlisäverodirektiivissä tarkoitetuiksi erityisiksi sijoitusrahastoiksi. Rahastot kilpailevat keskenään sijoituksista, joten olisi neutraalisuuden periaatteen vastaista, että niiden palkkioilla olisi erilainen arvonlisäverokäsittely.\nSäilytyspalvelut olisivat arvonlisäverottomia myös EUT:n asiassa C-2/95, SDC, antaman tuomion mukaisena rahoituspalveluna (tilisiirrot ja maksut). Säilytyspalvelut sisältävät luonteensa puolesta kaikkien arvo-osuusjärjestelmään tehtävien kirjausten tekemisen ja seurannan, eli säilytysyhteisöjen tarjoamissa palveluissa siirretään varoja ja aiheutetaan oikeudellisia ja taloudellisia muutoksia tuomiossa tarkoitetulla tavalla. Keskusverolautakunta ei ottanut tältä osin asiaan lainkaan kantaa.\nTuomiossa on todettu rahoituspalvelujen vapautusten tulkinnasta, että vapautuksen edellytyksenä ei ole, että i) toimet tekee tietyntyyppinen yritys tai tietyntyyppinen oikeushenkilö tai että ne tehdään kokonaan tai osittain tietyllä, sähköisellä tai manuaalisella, tavalla tai että palvelun tarjoaa yritys, joka on oikeussuhteessa lopulliseen asiakkaaseen, ii) palvelut voidaan luokitella vapautetuiksi liiketoimiksi, jos ne ovat kokonaisuutena arvioiden erillinen kokonaisuutensa ja jos ne täyttävät kyseisissä säännöksissä kuvatun palvelun erityisiä ja olennaisia tehtäviä. Tilisiirtojen osalta palvelujen on näillä kriteerein oltava sellaisia, että niillä siirretään varoja ja aiheutetaan oikeudellisia ja taloudellisia muutoksia.\nPalvelut tulisi katsoa verottomiksi myös tällä perusteella. Kokonaisuutena arvioiden säilytysyhteisön tehtävät ovat luonteeltaan silti enemmän rahaston hallinnointia.\nVeronsaajien oikeudenvalvontayksikkö on antanut vastineen ja vaatinut valituksen hylkäämistä lausuen muun ohella seuraavaa:\nOikeudenvalvontayksikkö on samaa mieltä yhtiön kanssa siitä, että säilyttäjäyhteisön palvelu ei ole jaettavissa. Palvelulla on yksi sisältö, joka käsittää vastuun säilytysyhteisönä toimimisesta.\nUnionin tuomioistuimen tulkinnan mukaan vapautettuja ovat vain ne suoritukset, joissa on kysymys erityisen sijoitusrahaston hallinnoinnista. Näin siitä huolimatta, että vapautus käsittää myös ulkopuolisen hallinnoitsijan toiminnan.\nErityisen sijoitusrahaston hallinnointitehtävät eivät ole yhteneväisiä niiden vastuiden ja tehtävien kanssa, joita säilyttäjäyhteisöön sääntelyn nojalla kohdistuu ja joista säilyttäjäyhteisö vastaa. Siten erityisen sijoitusrahaston hallinnointipalvelun perusteella ei voida vapauttaa säilyttäjäyhteisön palvelua arvonlisäverosta.\nSääntelyn perusteella ei ole mahdollista, että vaihtoehtorahaston hoitaja toimisi itse säilyttäjäyhteisönä. Yhtiön suorituksen pitäminen ei ole siten neutraalisuuden vastaista. Neutraalisuusperiaatteen soveltaminen ratkaisun tekemisessä ei ole mahdollista, koska sillä ei voida korvata puuttuvaa säännöstä.\nOikeudenvalvontayksikkö pitää selvänä, että säilyttäjäyhteisön vastuu muodostuu eri tavalla kuin tilisiirron suorittajan vastuu. Säilyttäjäyhteisön toiminta ei vastaa minkään vapautetun toiminnan käsitettä.\nYhtiön suorittama säilytysyhteisöpalvelu on kokonaisuutena tarkastellen arvonlisäverodirektiivin 135 artiklan 1 kohdan f alakohdassa tarkoitettua verollista hallintaa ja tallessapitoa siltä osin kuin kysymys on osakesäilytyksestä, ja muilta osin direktiivissä ei ole vapautettu yhtiön ennakkoratkaisuhakemuksessa kuvattua palvelua sellaisenaan.\nKoska säilyttäjäyhteisön tehtävistä on oma direktiivisääntelynsä, joka koskee vain säilyttäjäyhteisöä ja koska toisaalta sijoitusrahaston hallinnoinnista on oma sääntelynsä, joka koskee rahastoja, yhtiön toiminta säilytysyhteisönä ei voi olla vapautettua 135 artiklan 1 kohdan g alakohdan perusteella, joka käsittää vain rahaston vastuun piirissä olevan hallinnoinnin. Siten sillä seikalla, että tuomio asiassa C-595/13, Fiscale Eenheid ajoittuu koskemaan aikaa ennen direktiiviä 2014/91/EU, ei ole myöskään merkitystä käsillä olevan asian ratkaisemisessa.\nKorkein hallinto-oikeus on tutkinut asian. A:n valitus hylätään. Keskusverolautakunnan päätöstä ei muuteta.\nKun otetaan huomioon edellä ilmenevät keskusverolautakunnan päätöksen perustelut ja perusteluissa mainitut oikeusohjeet sekä korkeimmassa hallinto-oikeudessa esitetyt vaatimukset ja asiassa saatu selvitys, keskusverolautakunnan päätöksen muuttamiseen ei ole aihetta.\nAsian ovat ratkaisseet oikeusneuvokset Irma Telivuo, Leena Äärilä, Mikko Pikkujämsä, Vesa-Pekka Nuotio ja Leena Romppainen. Asian esittelijä Anu Punavaara.


Jyväskylän Energian hintoihin ei ole luvassa korotuksia - Korpilahti-lehti\nJyväskylän Energian hintoihin ei ole luvassa korotuksia\nJyväskylän Energian (JE) veden ja lämmön hintoihin ei ole tulossa korotuksia ensi vuonna ja sähkön siirtohinnat laskevat.\nJE:n tuottaman ja myymän lämmön ja veden hinnat pysyvät ensi vuonna samalla tasolla kuin tänä vuonna. Kaukolämmön hinnat eivät ole nousseet viimeiseen kolmeen vuoteen, eikä hinnankorotuspaineita ole näköpiirissä myöskään ensi vuonna.\n– Lämmön tasaisena jatkunut hintakehitys on seurausta monista toimenpiteistä, joilla olemme tehostaneet toimintaamme. Esimerkiksi vuonna 2015 alkanut yhteistyö ABB:n kanssa on tuonut merkittäviä kustannussäästöjä ja parantanut resurssitehokkuutta. Seuraamme myös tarkasti kehittyviä teknologioita ja uudenlaisia tapoja lämmittää ja jäähdyttää. Teemme pilotteja ja kokeiluja eri toimijoiden kanssa ja pyrimme näin löytämään parhaimmat ja energiatehokkaimmat ratkaisut kullekin asiakkaalle, kertoo JE:n toimitusjohtaja Tuomo Kantola.\nVeden ja jäteveden hintaan ei ole myöskään tulossa korotuksia.\n– Vesiverkostoon kohdistuneet investoinnit ovat olleet viime vuosina merkittäviä. Verkostoon on investoitu noin 14 miljoonaa euroa vuosittain ja lisäksi juuri valmistunut Nenäinniemen jätevedenpuhdistamon investointi tuo myös osaltaan hintapainetta jäteveden hintaan. Hintakorotuksia ei kuitenkaan ole nyt näköpiirissä, toteaa JE:n verkkojohtaja Kari Kautto.\nSähkön siirtohinnat tulevat laskemaan ensi vuoden alusta keskimäärin 2,6 % – 4,9 % sähkönsiirtotuotteesta riippuen.\n– Sähköverkkoihin on myös tehty suuria investointeja sähkön toimitusvarmuuden ja riittävyyden takaamiseksi. On kuitenkin positiivisen huomion arvoista, että olemme pystyneet pitämään sähkönsiirtohinnat valtakunnallista keskiarvoa alemmalla tasolla isoistakin investoinneista huolimatta, sanoo verkkojohtaja Kautto.


Maaliskuussa 1985 lähetti nimimerkki "Veneilijä" alias PAULI WIKLUND Viiala-Lehden yleisönosastoon kirjoituksen, jonka aiheena oli venekerhon perustaminen Viialaan ja peräänkuulutettiin asiasta innostunutta joukkoa. Seuraavaan lehteen PEKKA SAARINEN vastasi ilmoituksella, jossa veneilyväkeä kutsuttiin koolle Arajärven majalle 07.04.1985. Kirjoitus sai kokoon niin paljon innostuneita veneilijöitä, että alustava kokous venekerhon perustamiseksi pidettiin saman tien. Tuota kokousta voitaneen pitää venekerhon syntymäpäivänä. Paikalla oli seitsemäntoista henkilöä ja kokouksen puheenjohtajana toimi itseoikeutetusti Pekka Saarinen ja sihteerinä Pauli Wiklund. Reilun viikon kuluttua oli jo uusi kokoontuminen Pekka Saarisen kotona. Tällöin suunniteltiin perustavan kokouksen esityslistaa sekä tulevan kerhon sääntöjä. Neuvottelussa oli mukana viisi henkilöä eli ns. väliaikaisen johtokunnan jäsenet: Pekka Saarinen (puheenjohtaja), Pauli Wiklund (sihteeri), Erkki Savio, Ilpo Raittinen ja Kauko Leppäkorpi.\nInnostunut porukka sai näin nopeasti asiat suunniteltua toteuttamispisteeseen asti, joten PERUSTAVA KOKOUS pidettiin jo huhtikuun 20 päivänä 1985 kunnan Nuorisodiskossa. Kokouksen tärkeimmät aiheet olivat johtokuntaan valittavat henkilöt, kerhon säännöt, joiden allekirjoittajina olivat kaikki paikalla olleet viisitoista henkilöä, sekä kerhon nimen valinta.\nMainittakoon tässä, että Puutyöliike O. Kolehmainen oli lahjoittanut kerholle heti alkuvaiheessa puheenjohtajan nuijan, jolla kopautettiin pöytään perustavan kokouksen päätökset.\nNimi valittiin nimiehdotuskilpailun perusteella; Kyllikki Suojasen Elintarvikekioskiin oli jätetty 39 nimiehdotusta määräaikaan menessä. Näistä kokous valitsi sitten yksimielisesti nimen HOPEA-ANKKURI, joka nimi myöhemmin rekisteröityi RY:ksi. Mainittakoon tässä vielä, että Sakari Iloranta oli lahjoittanut palkinnon, joka arvottiin kaikkien nimiehdotuksen jättäneiden kesken. Puheenjohtajaksi kerholle valittiin Pekka Saarinen, varapuheenjohtajaksi Pauli Wiklund ja sihteeriksi Elina Saarinen.\nHopea-Ankkurilaiset kuten suurin osa viialalaisista tietää mikä se on.\nMistä nimi oikein juontaa? Kartalta katsoen se ei kovin "nypyltä" näytä, pikemminkin kuopalta. No, ehkä hyvin pieneltä nypyltä Jumusen rantaviivassa. Luultavasti nimi tulee kuitenkin siitä, että päärakennuksessa on toiminut kulkutautisairaala. Ja kulkutaudithan ovat usein erilaisia rokkoja, joissa esiintyy nyppyjä. Nykyisin Nyppy ei kuitenkaan tuo mieleen sairautta, vaan pikemminkin päinvastoin; jotain kivaa, vesillä liikkumista, iloa, yhdessäoloa, luontoa parhaimmillaan...\nNyppy on rakennettu arvioiden mukaan ehkä vuonna 1904, ja sen rakentaja on ollut Juho Sohlman (1865 - 1953). Rakennukset olivat aluksi vuokramaalla, mutta myöhemmin lunastettu omaksi Mustilan talon maista. Sohlmanin perhe asui Nypyssä noin yhdeksän vuotta, jonka jälkeen se muutti Viialan keskikylälle asumaan. Rakennus toimi tämän jälkeen muun muassa punaorpojen lastenkotina. Siellä kerrotaan olleen vuonna 1918 ainakin 40 orpoa. Vuoteen 1932, jolloin Nyppy siirtyi kuntaliitoksen myötä Viialan kunnan omistukseen, oli se toiminut Akaan toisena lastenkotina. Tämän jälkeen ei Viialassa ilmeisesti ollut enää tarvetta lastenkodille, koska Nyppyyn perustettiin kulkutautisairaala, joka toimi vuosina 1932 - 1953. Aikalaiset ovat kertoneet valtavista epidemioista, joita Viialassa esiintyi 1940-luvulla. Silloin eivät edes Nypyn tilat riittäneet, vaan sairastuneita ja vuodepotilaita oli myös työväentalolla. Kulkutaudit kuitenkin loppuivat aikanaan uusien rokotusten ansiosta.\nMyöhemmin kun sairaalan todettiin olleen tyhjillään monta vuotta, päätettiin sen toiminta lopettaa kokonaan.\nNyppyä alettiin vuokrata asunnoiksi yksityishenkilöille. Muistitiedon mukaan siellä on ollut vuokralaisina muun muassa Torsti Lehtosen musiikkia harrastava perhe ja Toivo Kolehmaisen perhe, joka asui siellä peräti liki kaksikymmentä vuotta. Viimeksi Nypyssä asui Paanasen perhe.\nNyppy oli kokonaisen vuoden tyhjillään, koska sen vastaisesta käytöstä ei heti päästy yksimielisyyteen. Hopea-Ankkuri sai kilvassa kuitenkin pisimmän korren, ja pääsi vuokralaiseksi myös rakennuksiin vuonna 1990, eli 15 vuotta sitten. Rakennukset ja koko miljöö on sen jälkeen kokenut valtavan muodonmuutoksen. Venekerholaiset, paitsi että tekivät valtavan työn maasto- ja laituritalkoissa, ovat kunnostaneet vuosien saatossa myös rakennuksia. Näistä kerrotaan enemmän jäljempänä.\n20 vuotta on kulunut Viialan Hopea-Ankkurin toiminnassa. Aluksi Nypyn laiturialuetta omanaan pitäen ja rakentaen ja sitten myös rakennusten vuokralaisina. Kukaan ei voi kiistää, etteikö alue olisi kaunis. Myös rakennukset ja niiden ympäristö laitureineen ovat siistissä ja viihtyisässä kunnossa ahkerien ja innostuneiden talkoolaisten ansiosta.\nViialan kunta sekä kuntalaiset voivat olla ylpeitä, että tällainen helmi on säilynyt alueellamme.\nYlpeinä voimme myös vastaanottaa muualta saapuneet veneilijät vieraiksemme mm. grillikatokseen eväspaussille tai vaikkapa saunomaan vasta kunnostettuun saunaan.\nPaljon on tapahtunut Hopea-Ankkurin syntysanojen jälkeen. On ollut koulutusta, virkistystä ym. veneilyharrastukseen liittyvää. Talkoot oman alueen rakentamisen ja ylläpidon aikaansaamiseksi ovat olleet kuitenkin etusijalla. Yhteishenki, sopu ja yhteiset intressit ovat mahdollistaneet, että jatkossakin voimme nauttia veneilystä sekä vesillä että "rannalla".


Ihana lehtitarjous: Tilaa alennushintaan!\n3 numeroa Ihana lehteä\n7 numeroa Ihana lehteä\n6 numeroa Ihana lehteä\nIhana on käsillätekemisen erikoislehti, joka on sisällöltään nimensä mukainen. Askartelulehti esittelee hauskasti, tuoreesti ja visuaalisesti uusimmat askartelun ja käsillätekemisen uusimmat virtaukset ja ideat.\nIhana-lehden kantavana ajatuksena on kestävä kehitys, joten kierrätysmateriaalien käyttöä suositaan monissa teemoissa. Aiheita ovat esimerkiksi betonityöt, rautalankatyöt, tuunaus, sisustus, paperiaskartelu, skräppäys eli muistoalbumien teko, korujen valmistus, huovutus, lankatyöt ja helpot ompelutyöt.\nLehden välissä ilmestyy aina Pikku-Ihana, 16 sivua askartelu- ja käsityöohjeita lasten ja aikuisten yhteisiin askarteluhetkiin. Monet työt antavat ideoita myös päiväkoteihin ja erilaisiin ohjaustoiminnan tilanteisiin. Ihana ilmestyy neljä kertaa vuodessa.\nTilaa Ihana omaksi tai lastesi iloksi!\npilates uimahalli parfyymi kiipeily liikunta muotivaatteet vaatteet hajuvesi kengät jooga design meikit naisten vaatteet miesten vaatteet lasten vaatteet kuntosali kuntosalikortti tanssi kosmetiikka muoti


Siskoneule: joulukuuta 2012\n... Espoonlahden teatterin Päällystakki-produktiossa nähtiin suunnittelemani puvustus.\n... tanssin vanhojentanssit itse tehdyssä puvussa.\n... tein äidille kolme uutta mekkoa.\n... myös pikkuveli sai paljon siskon tekemiä juttuja, kuten jämäpaloista kootun ison kampelan.\n... suunnittelemani pitsikoristeisen hameen ohje julkaistiin Yhteishyvän sivuilla.\n... täytin 18 vuotta.\n... kirppistelin hulluna ja etsin kierrätyskeskuksista tulevaan asuntoon kaikenlaista tarpeellista, kuten kattiloita.\n... osallistuin 30 päivää kestäneeseen muistikirjahaasteeseen. Haasteesta blogiin pääsivät kuitenkin vain valitut sivut.\n... sain suloisen virkkuukoukun.\n... Sisko neuloo muutti Bloggeriin.\n... kävin Italiassa, Ruotsissa ja Norjassa. Kahteen viimeiseen maahan tuli jätettyä neulottu viesti.\n... olin partioleirillä ensimmäistä kertaa elämässäni, kuuntelin Tampereella Red Hot Chili Peppersiä ja neulegraffasin vähän lisää.\n... pohdin tulevaa opiskelupaikkaa. En ole muuten vieläkään keksinyt, minne todella haluaisin, vaikka aiempina vuosina minulla on ollut asiasta selkeä näkemys.\n... tuunasin vanhoista vaatteista uusia.\n... olinkin huomaamattani saanut aikaan melkoisen valmiiden neuleiden varaston.\nLähettänyt Sisko klo 22.57 6 kommenttia:\nSiis hetkinen. Tämän pahvilaatikon sisältö juuri todisti minulle, että olen ollut käsitöiden suhteen todella tuottelias viime aikoina, vaikka olen uskotellut itselleni päinvastaista. Ehkä se on sellainen harvoin bloggaamisen aiheuttama illuusio. Taitaa mennä laatikon sisällön blogiin purkaminen ensi vuoden puolelle, sillä näistä neulotuista, virkatuista ja ommelluista tuotteista aion ottaa oikeasti hyvät ja edustavat kuvat.\nLähettänyt Sisko klo 21.23 2 kommenttia:\nLähettänyt Sisko klo 23.06 1 kommentti:\nMarjapiirakan pala ja huolella "pursottamalla" koristeltu cupcake. Taitaa mennä jutut taas ihan ruokalinjalle kohta. Nämä herkut virkkasin erään pienen tytön kahvilaleikkeihin.\nTunnisteet: Amigurumit, Jämälankaideat, Lapsille, Vapaavirkkaus, Virkkaus\nVanha tuttu kuvanmuokkausohjelma Gimp pääsi yllättämään minut! En ollutkaan huomannut, että sillä voi helposti tehdä mistä vain kuvasta saumattomasti jatkuvan taustakuvan. Kuvistunnilla sattumalta löydetty suodin on tosi hauska. Testailin sitä useampaan kuvaan ja nyt minulta löytyykin vaikka kuinka monta uutta taustakuvaa blogiin. Tosin ovat nuo taustakuvat muutenkin aika tiuhaan tässä blogissa vaihtuneet. Tämä uusin on suosikkini tähän mennessä ja voisin kuvitella sen olevan käytössä pitkään - tai kunnes keksin vielä paremman taustakuvan.\nTästä kuvasta lähdettiin liikkeelle ja seuraavaan päädyttiin.\nJa näin se onnistui:\n- Valitaan värit-valikosta "poista värit", jotta kuvasta tulee mustavalkoinen (ei pakollinen vaihe)\n- Säädetään kuvan kirkkautta ja kontrastia värit-valikosta löytyvällä kirkkaus ja kontrasti -työkalulla (ei pakollinen vaihe)\n- Saumattomasti jatkuva kuvasta saadaan etsimällä suotimet-valikosta "määritä" ja aukeavasta valikosta "saumattomasti jatkuva"\nLähettänyt Sisko klo 12.10 4 kommenttia:\nTunnisteet: Muut tekniikat, Tekniikan maailma, Yleinen


Mitä laitteita tarvitsen aloittaaksesi siemenvalmistuksen?\nMitä laitteita tarvitsen aloittaaksesi siemenet kotona?\nTarvitset käymiskammion ja tavan sulkea tämä kammio ulkopuolisilta hyökkääjiltä ja puhdistaa neste. Se on ainakin se.\nLasikannu tai varsi on todennäköisesti yleisin käymiskammio, riippumatta siitä, onko kyseessä 1 gallonan lajike vai isompi 5-6 gallonan lajike. Lasi on monien ihmisten käytössä, koska se naarmuttaa hieman vähemmän kuin muovi ja naarmut pitävät bakteereja (mitä vastaan taistelette). Tästä huolimatta käytän muovisia BetterBottles (TM) -tuotteita useimmissa fermentaattoreissani.\nSen sulkemiseksi useimmat ihmiset käyttävät ilmalukkoa, joka päästää CO2: n ulos, mutta ei päästä ilmaa tai bakteereja sisään. , puhdistettu alumiinifoliopala, joka on painettu hiilikuituaukon aukon päälle, voi myös tehdä tämän.\nMonet ihmiset käyttävät myös keittokattilaa ja kiehuvat (tai vain pastöroivat ainesosansa). Sitä käytetään veden kiehumiseen, mikä tarkoittaa, että neste menee fermentoriin steriilissä tilassa. Kuuma vesi on myös helpompaa liuottaa hunajasi.\nMuussa tapauksessa meadin valmistaminen on melko helppoa laitteissa.\nSirkkoja ei valitettavasti kuljeteta monissa keittiökaupoissa. Käytän Fido 5 litran puristuskannupurkkia (täältä, näitä on paljon helpompi löytää). Yläosan peittämiseksi laitoin yksinkertaisesti useita paperipyyhkeitä sen päälle ja kiinnitin ne paikoilleen joustavalla nauhalla. Ensimmäisen tai kahden käymisen jälkeen lepään kannun kannen paperipyyhepäällysteen päälle. Tämä on saattanut johtaa viimeisimmän eräni saastumiseen (hedelmäkärpänen!), Joten sinetän seuraavan kerran muovipussin koko asian päälle!\nKäytin kerran hyppysissä puhdistettua kuivapuhdistusmuovia ja kuminauhaa.\nTässä on joitain hyviä resursseja kesän valmistamiseen kotona:\nGotMead.com -sivustolla on laitteisto-osio newbee-oppaassa meadin valmistamiseen. Tämä opas on upea kaatumiskurssi aloittelijoille ja hyvä virkistys useimmille.\nMuutama varusteosassaan lueteltu tuote:\nJa muutama muut olennaiset ...\nTarkista linkistä täydellinen luettelo &-selityksestä miksi kukin on tärkeä.\nNäitä Storm the Castle -ohjeita käytin ensimmäisessä eräannoksessani. Jos sinulla ei ole minkäänlaista panimo- / viininvalmistuskokemusta (ja näin ollen mikään laitteista ei ole toistaiseksi ... luulisin, että näin on, koska pyydät), voit seurata sitä ja tehdä erä, jossa on vain laitteita ja ainesosia paikallinen ruokakauppa.\nSiitä huolimatta saat paljon parempia tuloksia, jos investoit oikeaan laitteistoon, ja laadukkaat ainesosat tuottavat aina paremman tuotteen. Tämä resepti on vain tapa yrittää murtautua siihen, jos haluat kokeilla kättäsi niityssä ilman suurta etukäteen hankittavaa laitetta. Jos olet varma, että haluat ryhtyä niittämään ... vain mennä eteenpäin ja hankkia laitteet. Sain oikeat laitteet alle kuusi kuukautta kokeilemisen jälkeen.\nJos löydät paikallisen panimotavarakaupan, suosittelen lämpimästi menemään sisään ja tarkistamaan, onko heillä aloituspaketteja. Yleensä myös käsillä on paljon neuvoja. Tai jos haluat mieluummin verkossa, yksi aiemmin ostamani paikka on Midwest Supplies.


Sinun silmiesi terveys ja turvallisuus | optiikkaonline\nSinun silmiesi terveys ja turvallisuus\nJotta nauttisit pitkään piilolinssien käytöstä\nVarmista, että piilolinssisi tuntuvat mukavilta ja miellyttäviltä.\nHuomatkaa vähintään 1-2 kertaa vuodessa päivittää jälkikontrolliaikataulu, jotta silmäsi pysyvät terveinä ja optimaalinen käyttömukavuus säilyy.\nTarkista piilolinssien käyttöohjeet ( käyttöajat, hoito, jne. )\nMiksi piilolinssien hapenläpäisykyky on niin tärkeää?\nJatkuva hapenkulku silmän ja piilolinssin välillä on sarveiskalvon hyvinvoinnin kannalta tärkeää. Mitä paremmin piilolinssi istuu silmässä, sen parempi on hapenläpäisykyky silmässä!\nSäännöllinen hapenläpäisy täytyy taata, jotta sarveiskalvon nestekierto säilyy häiriöttömänä.\nHeikko hapenläpäisy voi aiheuttaa tulehduksen ja vähentää sarveiskalvon tunnokkuutta.\nLisäksi tähän on kehitetty oikea materiaali, Menicon Z, joka pitää silmän raikkaana käytön aikana.\nMenicon Z materiaali:\nTurvalliset ja valkoiset silmät.\nErittäin pitkät käyttöajat, jopa yli yön mahdollisuus.\nKorkea resistenssi naarmuja, rikkoutumisia ja saostumia vastaan.\nUV-suoja, lisäsuoja silmillesi.\nHapenläpäisy kuin sinulla ei olisi linssi silmässä lainkaan.\nMyös säännöllinen piilolinssien vaihtaminen ja säännölliset jälkikontrollit ovat tärkeitä ( alle 6 kk ), jotta silmäsi pysyvät terveinä.


ASEMAKAAVAN SELOSTUS Rengaskatu 59 33:008 - PDF Free Download\nDownload "ASEMAKAAVAN SELOSTUS Rengaskatu 59 33:008"\n1 ASEMAKAAVAN SELOSTUS Rengaskatu 59 33:008 Asemakaavan muutos koskee 33. kaupunginosan korttelin 305 osaa sekä puistoaluetta Asemakaavan muutoksella muodostuu 33. kaupunginosan korttelin 305 tontti 1 Kaavan päiväys: JYVÄSKYLÄN KAUPUNKI YHDYKUNTATOIMI / KAUPUNKISUUNNITTELUOSASTO\n2 JYVÄSKYLÄN KAUPUNKI / Yhdyskuntatoimi / Kaupunkisuunnitteluosasto 1 PERUS- JA TUNNISTETIEDOT 1.1 Tunnistetiedot Asemakaavan muutos koskee 33. kaupunginosan korttelin 305 osaa sekä puistoaluetta. Asemakaavan muutoksella muodostuu 33. kaupunginosan korttelin 305 tontti 1. Kaavan nimi Rengaskatu 59 Kaavan tunnus 33:008 Kaavan päiväys Kaavan laatija Osoite Mari Raekallio Jyväskylän kaupunki Yhdyskuntatoimi kaupunkisuunnitteluosasto PL Jyväskylä Puhelin Sähköposti Kaavan vireilletulo Kaupunkisuunnittelulautakunnan hyväksymispäivämäärät 1.2 Kaava-alueen sijainti Kaava-alue sijaitsee Muuratsalossa, osoitteessa Rengaskatu Kaavan muuttamisen tarkoitus Asuinrakennus sijoittuu tontin eteläreunalta noin metrin verran kaupungin omistaman puistoalueen puolelle. Tämän vuoksi kaavan tarkoituksena on laajentaa tontin pinta-alaa noin 143 m2:ä viereisen puiston suuntaan. 2\n3 JYVÄSKYLÄN KAUPUNKI / Yhdyskuntatoimi / Kaupunkisuunnitteluosasto 2 TIIVISTELMÄ 2.1 Kaavaprosessin vaiheet Asemakaavan muutoshakemus on saapunut Kaavan vireille tulosta on ilmoitettu Jyväskylän kaupungin tiedotuslehdessä Osallisille ja viranomaisille on ilmoitettu kaavaluonnoksen nähtävillä olosta kirjeellä Kaavaluonnos on ollut nähtävillä MRA 30 :n mukaisesti Säynätsalon kaupunginosalautakunta on puoltanut luonnoksen mukaista kaavamuutoksen hyväksymistä Kaupunkisuunnittelulautakunta on hyväksynyt asemakaavan muutosehdotuksen nähtäville. Asemakaavaehdotus on ollut julkisesti nähtävillä...yhteenveto pyydetyistä lausunnoista, muistutuksista ja annetuista vastineista on tämän selostuksen lisälehdellä. Kaupunkisuunnittelulautakunta on hyväksynyt asemakaavan muutosehdotuksen 2.2 Asemakaava Asemakaavan muutoksessa on laajennettu tonttia noin 143 m2:ä viereisen puiston puolelle niin, että nykyinen asuinrakennus sijaitsee omalla tontillaan. Käyttötarkoitukseksi on esitetty erillispientalojen korttelialue AO. Alueen rakennustehokkuus pysyy lähes samana 0,20. Tontin rakennusoikeus on muutoksessa 250 k-m2:ä. 2.3 Asemakaavan toteuttaminen Asemakaavan toteuttaminen tapahtuu maanomistajan aloitteesta. Rakennuslupaa voidaan hakea heti kaavan tultua lainvoimaiseksi. 3\n4 JYVÄSKYLÄN KAUPUNKI / Yhdyskuntatoimi / Kaupunkisuunnitteluosasto 3 LÄHTÖKOHDAT 3.1 Alueen yleiskuvaus Suunnittelualue sijaitsee Muuratsalossa Rengaskadun varrella pientalovaltaisella alueella. Alue rajautuu lännestä Rengaskatuun ja pohjoisesta pientalotonttiin AO, joka on rakennettu. Alueen etelä- ja itäsivuilta tontti rajautuu puistoalueeseen P. Suunnittelualueen tontilla sijaitsee asuinrakennus, jonka käytetty rakennusoikeus on 211 k-m2 ja kerroskorkeus 1 + kaksi ullakkokerrosta. Tontin pinta-ala on noin 1178 m Maanomistus Suunnittelualueen tontti on yksityisen omistuksessa ja viereinen puistoalue on Jyväskylän kaupungin. 3.3 Suunnittelutilanne Suunnittelualueella on voimassa vahvistettu asemakaava (R4:8), jossa alueen käyttötarkoitukseksi määrätään omakotirakennusten ja muiden enintään kahden perheen talojen korttelialue AO ja puistoalue P. Vuonna 1986 vahvistuneessa oikeusvaikutuksettomassa Säynätsalon osayleiskaavassa alue on merkitty erillispientalojen alueeksi AO ja yleisten rakennusten alueeksi Y. Ote ajantasa-asemakaavasta 4\n5 4 ASEMAKAAVAN SUUNNITTELUN VAIHEET 4.1 Asemakaavan suunnittelun tarve ja käynnistäminen Asemakaavan muutokseen on ryhdytty yksityisen hakijan aloitteesta. 4.2 Asemakaavan tavoitteet JYVÄSKYLÄN KAUPUNKI / Yhdyskuntatoimi / Kaupunkisuunnitteluosasto Perusteluina asemakaavamuutokselle hakija esittää, että vasta kiinteistön ostamisen jälkeen on ilmennyt seikka, että asuinrakennus sijoittuu tontin eteläreunalta noin metrin verran kaupungin omistaman puistoalueen puolelle. Hakija esittää tontilleen kaavamuutosta, jossa tontin pinta-alaa laajennettaisiin puiston suuntaan tarvittava määrä. Lisäksi rakentamistehokkuus tarkistettaisiin alueelle sopivaksi. Asemakaavan tavoitteena on mahdollistaa hakemuksen mukainen rakentaminen ympäristöön soveltuvasti. 4.3 Osalliset ja yhteistyö Osallisia ovat maanomistajat ja ne, joiden asumiseen, työntekoon, tai muihin oloihin kaava saattaa huomattavasti vaikuttaa, sekä viranomaiset ja yhteisöt, joiden toimialaa suunnittelussa käsitellään. MRL 62 Maanomistajat: Jyväskylän kaupunki ja yksityiset henkilöt Viranomaiset ja yhteisöt: Keski-Suomen ympäristökeskus Tonttiosasto Katu- ja puisto-osasto Rakennusvalvontaosasto Ympäristöosasto Jyväskylän Energia Oy/vesi Jyväskylän Energia Oy/kaukolämpö Vattenfall Verkko Oy Muuratsalon asukasyhdistys Lisäksi osallisia ovat kaava-alueeseen rajoittuvien alueiden maanomistajat, yrittäjät ja asukkaat ja muut toimijat. 4.4 Vireilletulo Kaavoituksen aloittamisesta tiedotettiin Jyväskylän kaupungin tiedotuslehdessä Luonnosvaiheen palaute Kaavamuutosluonnos on ollut nähtävillä välisen ajan. Luonnosvaiheessa palautetta saatiin Säynätsalon kaupunginosalautakunnalta, Jyväskylän Energia Oy:n vesiliiketoiminnalta ja Jyväskylän kaupungin katu- ja puisto-osastolta. Lausunnon antajilla ei ollut huomautettavaa. Lisäksi kaavamuutoksen hakijalta tuli mielipide, jossa pyydettiin tarkistamaan tontin nykyinen tehokkuus, joka oli luonnosvaiheessa osoitettu 0,25:ksi. Vastine: Tontin nykyinen tehokkuus tarkistettiin ja tehokkuus muutettiin selostuksessa 0,25:stä 0,20:een. 5\n6 JYVÄSKYLÄN KAUPUNKI / Yhdyskuntatoimi / Kaupunkisuunnitteluosasto 5 ASEMAKAAVAN KUVAUS 5.1 Kaavan rakenne Kaavamuutos on valmisteltu pääosin hakemuksen mukaisesti. Tontille on osoitettu rakennusoikeutta 250 k- m2, mikä tekee tehokkuudeksi noin 0,2. Tontin uusi pinta-ala on 1321 m2 ja käyttötarkoitukseksi on merkitty erillispientalojen korttelialue AO. Kerroskorkeudeksi on osoitettu II u ½. Rengaskadun puoleinen osa tulee istuttaa. Tonttijako hyväksytään asemakaavan yhteydessä. 5.2 Kaavan vaikutukset Kaavan vaikutusalue on suunnittelualueen lähiympäristö. Kaavaluonnos on tehty hyvin pitkälti olevan rakennuskannan mukaiseksi, joten kaavalla ei ole merkittäviä sosiaalisia - tai ympäristövaikutuksia. Oleva rakentaminen on toteutettu ajantasakaavasta poiketen ja näin ollen esimerkiksi kerroskorkeus on jo nykyisellään ajantasakaavaa korkeampi. Asuintontille lohkaistu puistokaistale on niin pieni, että sillä ei ole virkistyksellisiä vaikutuksia lähiympäristöön. 6 ASEMAKAAVAN TOTEUTUS Asemakaavan toteuttaminen tapahtuu maanomistajan aloitteesta. Rakennuslupaa voidaan hakea heti kaavan tultua lainvoimaiseksi. LIITTEET Asemakaavan seurantalomake Osallistumis- ja arviointisuunnitelma Ote asemakaavakartasta ja kaavamerkinnät- ja määräykset Tonttijakokartta 6\n7 Asemakaavan selostuksen liitelomake Sivu 1/ Asemakaavan seurantalomake Asemakaavan perustiedot ja yhteenveto Kunta 179 Jyväskylä Täyttämispvm Kaavan nimi 33. KAUPUNGINOSAN KORTTELIN 305 OSAN SEKÄ PUISTOALUEEN ASEMAKAAVAN MUUTOS (Rengaskatu 59) Hyväksymispvm Ehdotuspvm Hyväksyjä Vireilletulosta ilm. pvm Hyväksymispykälä Kunnan kaavatunnus :008 Generoitu kaavatunnus Kaava-alueen pinta-ala [ha] 0,1321 Uusi asemakaavan pinta-ala [ha] Maanalaisten tilojen pintaala [ha] Asemakaavan muutoksen pinta-ala [ha] 0,1321 Ranta-asemakaava Rantaviivan pituus [km] Rakennuspaikat [lkm] Omarantaiset Ei-omarantaiset Lomarakennuspaikat [lkm] Omarantaiset Ei-omarantaiset Aluevaraukset [ha] [%] Kerrosala [km²] Tehokkuus [e] n muut. [ha +/-] Kerrosalan muut. [km² +/-] Yhteensä 0, , ,19 0, A yhteensä 0, , ,19 0, P yhteensä Y yhteensä C yhteensä K yhteensä T yhteensä V yhteensä -0,0143 R yhteensä L yhteensä E yhteensä S yhteensä M yhteensä W yhteensä Maanalaiset tilat [ha] [%] Kerrosala [km²] n muut. [ha +/-] Kerrosalan muut. [km² +/-] Yhteensä Rakennussuojelu Yhteensä Suojellut rakennukset Suojeltujen rakennusten muutos [lkm] [k-m²] [lkm +/-] [k-m² +/-]\n8 Asemakaavan selostuksen liitelomake Sivu 2/ Alamerkinnät Aluevaraukset [ha] [%] Kerrosala [km²] Tehokkuus [e] n muut. [ha +/-] Kerrosalan muut. [km² +/-] Yhteensä 0, , ,19 0, A yhteensä 0, , ,19 0, AO 0, , ,19 0, P yhteensä Y yhteensä C yhteensä K yhteensä T yhteensä V yhteensä -0,0143 V -0,0143 R yhteensä L yhteensä E yhteensä S yhteensä M yhteensä W yhteensä


VIHDOINKIN PIHALLA | Anne Melender\nIn lifestyle piha Uncategorized\n7.5.2018 6 kommenttia\nJaksatteko vielä kuulla kesän hehkutusta? Minusta tuntuu, että kaikki ovat menneet ihan sekaisin tästä auringosta – ihmiset hymyilevät, ajatukset ovat pehmenneet ja varpaatkin vihdoin paljastuneet. Sovitaanko, etten ole maailman paras näissä vertauskuvissa, mutta ymmärtänette mitä tarkoitan.\nPihaa on siivottu jo aika paljon, mutta vielä riittää tekemistä, että voidaan alkaa nauttia kesäisestä säästä ihan vaan rennosti. Se toki tarkoittaa lähinnä pelkän ruohon leikkaamista ja rikkaruohojen kitkemistä. Ennen siihen pisteeseen pääsyä on vielä monen monituista hommaa tiedossa. Seuraavana terassin pesu.\nTänään kuitenkin aloitettiin kivalla jutulla, nimittäin puutarhaostoksilla. Ruukut saivat vähän täytettä ja vaikka terassi onkin likainen, näyttää se jo himpun verran nätimmältä kasvien ansiosta.\nValittiin aika vihreitä kasveja. Heiniä oli ennestään tuollaisessa toisessa laakeassa ruukussa, ne ovat selvinneet talvesta ja pukkaavat jo terhakkaana uutta vartta. Niinpä toiseenkin laakeaan ruukkuun valittiin heinää ja minä istutin juurelle perinteisiä valkoisia petunioita – vähän sentään kukkaakin joukkoon.\nOliivipuita on nyt kaksi, toinen rungollinen ja toinen matala versio, se näyttää muuten minusta aika ihanalta tuossa vaaleassa saviruukussa. Sitten on tuuhea laventeli, sen puolesta vähän jännitän, sillä laventeli pitäisi olla kostea, mutta vesi ei saisi seisoa ruukussa. Nyt se on vaan laitettu Granitin suojaruukkuun, mietin pitäisikö se istuttaa johonkin reiälliseen ruukkuun, vai annanko olla muoviruukussaan ja tarkistan vaan aina ettei vesi jää tuonne suojaruukun pohjalle – mitä mieltä olette?\nMyös yhden Mårbacka-pelargonin ostin Tine K:n ruukkuun – sellainen vaan on oltava joka kesä.\nPääoven edustalla on myös mieluinen ”työmaa”. Liuskekivet kaivettiin nurmen seasta ja ne laitetaan nyt tuohon kivituhkalla. Kivihommaa olisi myös sokkelin ympärillä, haluaisin reunustaa sen jollakin kauniilla murskeella, mutta ensin pitäisi maalata sokkeli…\nTyttönen on sellainen haaveilija, hän istuu mieluiten varjossa ja tarkkailee perhosia tai mitä tahansa pientä ja lentävää.\nLoppuun vielä kenkävinkki. Ostin täksi kesäksi Adidaksen lipokkaat ja ne ovat olleet ihan älyttömän hyvät pihakenkinä. Oven suussa on oltava jalkaan potkaistavat kengät ja nämä menevät hyvin sukkien kanssa tai ilman. Tossut ovat todella joustavat ja mukavat jalalle – sekä helpot pestä, sen huomasin tänään istutushommien jälkeen.\nIhanaa lämmintä ja aurinkoista viikkoa!\nania 2 vuotta ago\t Reply\nNo jaksetaan todellakin kuulla kesän hehkutusta. Kun se viimeinkin tuntuu alkaneen. Ihanaa!\nIstutin tänä keväänä ensimmäisen kerran piharuukkuihin nimenomaan heiniä: sininataa ja oshismasaraa. Muutenkin terassillamme näyttää kovin paljon saman oloiselta kuin sinulla tutunnäköisine ruukkuineen. Talvetitko heinäsi (mitä heiniä sinulla on?) ulkona vai siirsitkö johonkin suojaisempaan paikkaan? Entä oliivipuut? Nostitko talveksi sisälle?\nLiuskekivet on parhaita kuten cotonitkin (voiko puhua samassa lauseessa?). Terveisiä meidän yli 11-vuotiaalta cotonimummelilta, jota kiinnostaa perhoset ja päivänkakkaran terälehtien määrä enemmän kuin naapurien koirakaverit.\nOikein ihanaa kesän alkua sinulle!\nKieltämättä kesän hehkutus on yksi asioista joihin ei voi eikä tahdo kyllästyä – sellaiseen kun kerrankin on aihetta 🙂\nHeinät on minusta niin kivoja ruukuissa. Yhdet heinät talvehtivat ihan itsekseen ruukussa, tuossa terassilla..en tehnyt mitään annoin olla siinä. Nyt pukkaavat jo uutta terhakkaana. Taisivat olla tuota elefantinheinää jota nytkin ostin. Sarat taitavat olla vähän vaikeampaa sorttia. Mutta en näistä kummemmin tiedä – sattuman kaupalla on menty.\nOliivipuun säästämisen talven yli olen lopettanut. Pari kertaa kokeillut ja jos jää henkiin sisätiloissa niin se kasvattaa vain sellaista pitkää hentoa hitulaoksaa. Joten kun uuden saa kahdella kympillä, olen ajatellut että on kuitenkin niin edullinen investointi, että sen malttaa tehdä joka kevät. Puusta on kuitenkin iloa pakkasiin saakka.\nTerkut teidän cottonille, voi että ovat kyllä ihania <3\nIhanan kesäinen tunnelma terasillanne 🙂 Minuakin kiinnostaa heinien talvehtimeinen: olen aina vain surutta heittänyt syksyllä ne roskiin, ei ole tunnut mieleenkään että talvehtiminen voisi onnistua. Mistä löysit tuon matalan oliivipuun? Todella söpö 🙂\nKiitos 🙂 kunhan tästä saa vielä siivouspuuskan ja kasvit alkavat rehottaa – ja aurinko jaksaa paistaa niin mikäs tuolla kölliessä. Mulla on osa heinistä kuollut ja toiset jaksaneet, siksi olen tehnyt hävityksen vasta näin keväällä, niin näkee mitkä ehkä jatkavat eloa. Tuo selvinnyt taisi olla elefanttiruohoa, jollen väärin muista. Samaa ostin nytkin. Matala oliivipuu on kyllä söpö, se löytyi Plantagenin alepöydästä. 🙂\nMistä on nuo kaksi ihanaa vaaleaa ruukkua, toinen laakea ja toinen pienempi? Tosi kauniit!!\nNe ovat ihan omia lemppareitani! Ostettu pari kesää sitten Bauhausista 🙂


Lajiravintola Tunk Ka Phuketissa, lähellä Loo Hillin rantaa\nKoti › Uudet artikkelit › Lajiravintola Tunk Ka Phuketissa - lähellä Loo Hillin rantaa\nOn hyvä, kun kuuluisalla kauniilla näköalalla on paikka, jossa voit paitsi seistä kameralla ja ottaa maisemaa, vaan myös istua tietyn kahvilan pöydällä. Siinä tapauksessa että näköala luokan mäkeä kaikki vuoren kävijät ovat onnekkaita - siellä on sellainen kahvila. Kirjaimellisesti 20-30 metrin päässä tärkeimmästä nähtävyydestä löydät portaat, joiden lopussa on Tunk Ka Cafe - yksi romanttisten illallisten suosituimmista paikoista. Valitettavasti - ilman auringonlaskua, koska kahvila seisoo rinteessä Mount Rankin kaakkoisosassa.\n1 Kahvila Tunk Ka\nKahvila Tunk Ka\nCafe Tunk Ka Phuketissa (Tunk Ka Cafe) on ollut olemassa jo pitkään, joten verkosto, jonka voit kompastua tähän tai toiseen arvosteluun vanhasta matkustajasta, joka valittaa henkilöstön rappeutumisesta vähentämällä annosta, palvelun laadun ja keittiön heikkenemistä. Mutta laitoksen tulokkaana pidin melkein kaikesta ja erityisesti mahdollisuudesta syödä mukavasti yhdessä saaren kauneimmista paikoista. Ei ilman puutteita, mutta ne kaikki liittyvät enemmän makuun kuin vakaviin asioihin, joihin kannattaa keskittyä.\nTunk Ka -ravintola sijaitsee kukkulan alapuolella portaat alkavan sisääntulon kohdalta. Portaat ovat hiukan jyrkkiä ikäisille ihmisille, vaikka kaiteellakin, mutta se ei ole kovin pitkä. Kaikki ravintolan rakennukset seisovat tangolla varustetuilla tornilla, joten lattiat ovat pääosin puisia ja muu sisustus on kevyttä, visuaalisesti ja kirjaimellisesti. Kesällä sijaitsevat puutarhakalusteet, paljon muovia, ei massiivisia puupöytiä. Tärkein ruokasali sijaitsee pääosin katoksen alla, mutta ulkokäytäviä on useita.\nRavintola valmistaa hyviä kansallisruokia, siellä on erillisiä ruokia kasvissyöjille ja yleensä - melko rikas valikoima thaimaalaisia ruokia. Erillinen kunnioitus herkullisille jälkiruokille ja erinomainen ravistelu. Tunk Ka: n vieraiden ja henkilökunnan lisäksi voit tavata täällä apinoita. He tietysti ovat rohkeita kaikilla mahdollisilla tavoilla, kuten Venäjällä ravintolat jahtaavat kulkukoiria tai kyyhkysiä, mutta erityisen epämääräiset apinat jättävät Thai «Jaa! Jaa!» ja päästä liian lähelle. On parempi olla ruokkimatta heitä. Loput - Tunk Ka Phuketissa - on thaimaalainen ravintola, jolla on kaunis sisustus ja upeat näkymät..\nMenemme vähän alas näköalapaikalle\nKahvila Tunk Ka Phuketissa\nNäkymäkahvilasta pääkatsausmäki on näkyvissä.\nTilasin itselleni ananas ravista ja jäätelön\nAukioloajat: päivittäin klo 11–10. Vierailun ruuhka-ajat ovat auringonlaskun aikaan, joten jos haluat ottaa pöytiä parhaalla näkymällä, joudut saapumaan etukäteen tai varaamaan pöytä puhelimitse +66 762-11-500.\nIllalla Rank Hillin juurella sijaitsevan Phuket Town -kortin ansiosta pimeästä ei tule tylsää, kuten merinäkökulmista yleensä käy. Kaupunkivalojen vuoristovalojen alla syttyvät ja jatkat illallista näkymällä kultaiseen laaksoon. Cafe Tunk Ka on myös hyvä, koska on yhtä mukavaa olla täällä yötä päivää.\nRuokien hinta on alhaisempi, voit kysyä hintaa. klikattava.\nTunk ka kahvila\nMukava kahvila, josta on panoraamanäkymät ja miellyttävä sisustus. Lähellä Lookout Hill.\nMukava kahvila, josta on panoraamanäkymät ja miellyttävä sisustus. Lähellä on näkymämäki Rank. Lue lisää kahvilasta.\nRetket - täydennä elämääsi vaikutelmilla


Ihastuksia: Østre Anlæg\nEri viestimiin tipahtelee jatkuvalla syötöllä kutsuja erilaisiin tapahtumiin. Olisi hengailua, tervetuloiltoja, bileitä, ties mitä... Kaikkeen ei jaksa mitenkään osallistua, mutta sunnuntaina päätin olla reipas ja lähteä vielä illalla grillailemaan puistoon.\nGrilli-illan kutsussa toivotettiin tervetulleeksi hengailemaan Østre Anlæg -nimiseen puistoon keskustan liepeille. Koko paikka oli ihan tuntematon, mutta kartasta tsekattuani huomasin, sen olevan ihan keskustaan vievän bussireitin varrella. Puisto sijaitsi alueella, jonka nimeä en tiedä (joten kutsun sitä bussipysäkin mukaan Bornholmsgadeksi) mutta josta kovin tykkään.\nGrillailuhengailu oli kovin mukavaa - vanhoja tuttuja, uusia tuttuja, pari kämäistä minigrilliä joista tuli sopivasti savun hajua ja kesäfiilistä, sekä ilta-auringon viimeiset säteet. Nurmikolla tarkeni vielä istuskella teepaidassa, ja hyttysten sijaan sai huiskia hämähäkkejä kimpustaan.\nMutta melkeimpä vielä grillailua kivempaa (no ei nyt ihan) oli löytää kyseinen puisto! Østre Anlæg oli aivan valloittava, kauniisti hoidettu ja idyllinen. Pensasaitojen ymäröimältä alueelta löytyi niin lampi ankkoineen, pensasaitalabyrintti kuin suojaisia kujia. Myös isot nurmikkoalueet jalkapallokenttineen ja leikkipuistoineen tulivat vastaan. Sunnuntai-illan tunnelma oli kaunis ja rauhallinen, ihmiset istuskelivat ja kävelivät rauhaksiin ja lokit huutelivat taivaalla.\nJotenkin puisto toi todella paljon mieleen Kööpenhaminan. Fiilis tuli jo ympäröivästä naapurustosta korkeine punatiilitaloineen ja polkupyörineen. Sisällä puistossa oli sama tunnelma kuin Kööpenhaminan järvien ympärillä - rauhallinen mutta virkeä, kaunis mutta kotoisa. Huomasin, miten erilainen Aalborg oikeastaan on Kööpenhaminaan nähden, ja miten taidan vähän kaivata Köpikseen. Toisaalta taas oli ihana löytää pala tuota kaupunkia täältä läheltä. Østre Anlægiin tulen varmasti palaamaan.\nTunnisteet: Aalborg, hymyilyä, vaihtovuosi


Saarinen ja Virtanen johdossa SM-kilpailun lyhytohjelman jälkeen - Suomen Taitoluisteluliitto ry\nSaarinen ja Virtanen johdossa SM-kilpailun lyhytohjelman jälkeen\nTaitoluistelun Suomen mestaruuskilpailut alkoivat perjantaina junioreiden lyhytohjelmilla. Kilpailut jatkuivat tänään lauantaina junioreiden ja senioreiden jäätanssin rytmitanssilla, pariluistelun, seniorimiesten ja -naisten vapaaohjelmilla sekä yksinluistelun junioreiden vapaaohjelmilla.\nMiesten SM-senioreissa on tänä vuonna ilahduttavasti seitsemän kilpailijaa. Lyhytohjelman jälkeen kilpailua johtaa Peurunka Skating Academy Laukaan Valtter Virtanen. Virtanen aloitti lyhytohjelmansa vahvasti kolmois-kolmoisyhdistelmällä ja jatkoi erinomaista tekemistään ohjelman loppuun saakka ansaiten lyhytohjelman oman piste-ennätyksen 69,32.\n– Kun oma nimi kuulutettiin niin tuli taas tuttu rauha tekemiseen ja tämä oli varmasti yksi elämäni parhaista lyhkäreistä. Nyt on vihdoin löytynyt oma rauhallinen liikekieli ja kun ikää tulee lisää niin ei jaksa nopeisiin musiikkeihin. Muutenkin kaipaa rauhallista musiikkia, että säilyy rentous, Virtanen sanoi kilpailusuorituksen jälkeen.\nVahvaa kautta luistellut Kotkan Taitoluistelun Makar Suntsev haparoi tänään lyhytohjelmassaan ja virheitä sattui useammassa elementissä. Lyhytohjelman jälkeen hän on toisella sijalla pistein 57,90. Kolmatta sijaa pitää Helsingin Taitoluisteluakatemian Jan Ollikainen pistein 52,10.\nSeniorinaisten johdossa lyhytohjelman jälkeen on Koovee Taitoluistelijoiden Jenni Saarinen ehjällä kokonaisuudellaan. Laadukkaasti luistellut Saarinen esitti herkän ja eteerisen lyhytohjelman. Tällä upealla lyhytohjelmalla hän saavutti 67,81 pistettä.\n– Oli ihana luistella täällä ja huomasin kuinka nautin tästä lyhytohjelmastani. Kausi on ollut vuoristorataa ja vapaaohjelma on välillä takkuillut. Lähden hyvillä mielillä vapaaohjelmaan ja aion taistella huomenna.\nEspoon Jäätaitureiden Linnea Cederin kausi on ollut rikkonainen, mutta tänään hän onnistui erinomaisesti lyhytohjelmassaan ja on toisena pistein 57,52. Etelä-Vantaan Taitoluistelijoiden Emmi Peltonen haparoi ensimmäisessä hyppy-yhdistelmässään ja lähtee vapaaohjelmaan sijalta kolme pistein 56,96.\nJenni Saarinen. Kuva Via Ramstén.\nJuulia Turkkilan ja Matthias Versluisin kausi on ollut vahva, ja he ottivat odotetusti rytmitanssissa ykkössijan. He valloittivat Porin Isomäen Areenan yleisön ja paransivat ennätystään neljällä pisteellä ja saavuttivat uudeksi piste-ennätyksekseen 75,93.\n-Tämä oli yksi parhaimmista rytmitansseista tällä kaudella ja nautimme suuresti luistelusta SM-kisajäällä. Lähdemme todella hyvillä fiiliksillä huomiseen vapaatanssiin, Turkkila ja Versluis sanoivat suorituksensa jälkeen.\nToinen jäätanssipari Yuka Orihara ja Juho Pirinen onnistuivat myös erinomaisesti rytmitanssissa sijoittuen toiseksi pistein 70,69.\nMolemmat jäätanssiparit edustavat Helsingin Luistelijoita.\nJuulia Turkkila-Matthias Versluis Kuva Via Ramstén.\nEnsimmäistä yhteistä kautta luistelevan pariluisteluparin Milania Väänäsen ja Mikhail Akulovin ura on puolestaan edennyt nousujohteisesti. He ansaitsivat tänään lyhytohjelmastaan pisteet 38,44.\n– Ei oltu yhtään tyytyväisiä tähän päivän ohjelmaan, koska virheitä tuli. Jatketaan valmistautumista huomiseen ja olemme lisänneet vapaaohjelmaamme yhden heiton, kertoivat Porvoon Taitoluistelijoita edustavat Väänänen ja Akulov suorituksensa jälkeen.\nMilania Väänänen-Mikhail Akulov. Kuva Via Ramstén.\nJuniorijäätanssissa on mukana kolme paria, jotka edustavat kaikki Helsingin Luistelijoita. Daniela Ivanitskiy ja David Goldshteyn johtavat juniorijäätanssin rytmitanssia pistein 41,08. Toisena Emma Aalto ja Lucas Tiilikainen pistein 36,48 ja kolmantena Hilda Taylor ja Urho Reina pistein 34,97.\nJuniorityttöjen ja poikien vapaaohjelmakilpailu on kesken. Lyhytohjelman jälkeen poikia johtaa Espoon Jäätaitureiden Matias Lindfors ja tyttöjä Lappeenrannan Luistelijoiden Janna Jyrkinen. Junioreiden Suomen mestaruudet selviävät lauantaina n. klo 22.00.\nKilpailut jatkuvat huomenna sunnuntaina klo 12.00 SM-junioreiden ja -senioreiden jäätanssin vapaatanssilla sekä SM-senioreiden vapaaohjelmilla pariluistelussa, miehissä ja naisissa.\nArikkelikuvassa Valtter Virtanen. Kuvaaja Via Ramstén.\nSuoratoistot: https://solidsport.com/skatingfinland ja https://www.ruutu.fi/ohjelmat/taitoluistelu


Uusien ohjelmien opettelua - Ainon Tarinoita Treenaamisesta\n← Ravintojuttuja ja resepti\nUusien ohjelmien opettelua\nHeippa! Viikonloppu oli ja meni ja taas uusi viikko käyntiin. Nyt ei olekaan kyseessä ihan tavallinen viikko vaan uusien LesMills-ohjelmien lanseeraus viikko. Olen opetellut uutta BODYATTACK 81 ohjelmaa tänään..Välillä opettelu menee tosi helposti ja välillä taas ei. Tänään mun on ollut tosi vaikee keskittyä ja huomaan että alkaan yhtäkkiä tekemään ihan jotain muuta ja DVD pyörii eteenpäin. Saa aloittaa aina alusta kun missaa jonkun kohdan :D Kävin aamulla pienellä lenkillä ja voi poijjaat että oli lämmin. Ei tarvitse paljoa liikkua kun hiki alkaa valua, ihanaa! ;)\n..Nyt ohjelma alkaa kuitenkin olla kaalissa. Ohjataan yhdessä Jennin kanssa joten luvassa on extra energinen ja todellakin hikinen tunti :D Alla olevasta linkistä voi hakee pientä fiilistä tulevasta koitoksesta\nTänään meillä alkoi myös uusi ryhmäliikunta-aikataulu. Mulla on muuten ihan samat tunnit kuin aina ennenkin, paitsi torstai aamuisin kl 8:30 on RPV ja perjantai-illan BODYSTEP jäi pois nyt ainakin kesän ajaksi. Steppi pysyy kyllä lukkarissa, mutta toisen ohjaajan voimin :)\nNo Responses to “Uusien ohjelmien opettelua”\nApua, en ookaan nähnyt tota sizzleriä aiemmin! Vaikuttaa ihan hullun rankalta ohjelmalta :D Kuinkahan sitä näillä tappokeleillä tuosta selviää… :D\nSulla on hullun kiva banneri(:


Skyjack SJ9250RT henkilönostimet, 2007 - Nettikone\n16.900 € + ALV\nVuosimalli 2007 Käyttötunnit 1 750 h\nSkyjack SJ9250RT - 2007\nSkyjack SJ9250RT 2007\nMyydään kuvien saksilava, erittäin hienossa kunnossa joka puolelta, vuosimalli 2007 ja mi...Lue lisää »\nMyydään kuvien saksilava, erittäin hienossa kunnossa joka puolelta, vuosimalli 2007 ja mittarissa vasta 1750 h.\nKubotan diesel helposti huollettavana ulosvedettävässä kasetissa, tukijalat, hydrauliset lavan jatkeet ym. Lavan pituus 7,2 m jatkeet ulkona, maksimi työkorkeus 17,2 m.\nUudet ohjainlaitteet korissa ajolle ja tukijaloille!\nRahti ja rahoitus tarpeen ja tilanteen mukaan. Kone nähtävillä ja koeajettavissa Eurassa, soita ja sovi tapaaminen.\nSkyjack SJ9250RT 16.900 € + ALV\nNettikone ID 1983934